<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0115">O-0115/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1309">Brian Simpson</PERSON><BRK/>v imenu <COMMITTEE COMMID="2868">Odbora za promet in turizem</COMMITTEE></TI-AUTHOR></TI><OBJECT OBJID="OBJ0115">Zadeva: Zabojniki, ki se izgubijo na morju, in odškodnina</OBJECT><CONTENT><PARA>Na nedavnem enajstem tristranskem ministrskem srečanju območja Wattenmeer je bilo izpostavljeno vprašanje o naraščajočem številu ladijskih zabojnikov, ki jih plovila izgubijo v tej regiji.</PARA><PARA>Panoga ocenjuje, da se v evropskih vodah vsako leto izgubi več kot 2000 ladijskih zabojnikov. Oceno je potrdil tudi raziskovalni projekt Lashing@Sea, ki ga je izvedel nizozemski institut MARIN, v katerem je bilo ugotovljeno, da so glavni razlogi, zaradi katerih se tovor zabojnikov podre, slabo privezovanje, pretežki zabojniki in neprimerna razporeditev tovora. Posadke na večjih plovilih tudi težko ocenijo, kdaj se težki tovori premikajo proti premcu ali krmi zaradi vremena, kar na teh območjih lahko poveča vertikalni pospešek prek omejitev, predvidenih v zasnovi plovila.</PARA><PARA>Poleg tega za nestrupene snovi ni konvencije o odškodnini zaradi objektivne odgovornosti, velja zgolj konvencija LLMC iz leta 1996, kar za države članice in obalne skupnosti lahko pomeni velike stroške zaradi uveljavljanja zahtevkov za odškodnine za čistilne operacije prek sodnih postopkov.</PARA><PARA>Ali namerava Komisija, glede na število zabojnikov, izgubljenih v vodah EU, pregledati ugotovitve projekta Lashing@Sea in v skladu z njimi sprejeti ukrepe, s katerimi se bodo postopki privezovanja zabojnikov in oprema izboljšali?</PARA><PARA>Ker sta dodatna faktorja pri izgubah zabojnikov prevelika teža in neprimerna razporeditev tovora, kako namerava Komisija urediti to področje, da bi zagotovila, da bodo vsi zabojniki stehtani in ustrezno naloženi, preden plovilo izpluje?</PARA><PARA>Glede na dejstvo, da veliko zabojnikov ni nikoli najdenih in lahko vsebujejo nevarne snovi, ali se Komisija strinja, da je treba preučiti uporabo avtomatskih svetlobnih signalov, ki bi jih pomagali locirati?</PARA><PARA>Kako namerava Komisija zapolniti vrzel v sistemu odškodnin in zagotoviti, da bodo primeri onesnaževanja z nestrupenimi snovmi, ki ga povzročijo ladje za prevoz zabojnikov, vključeni v konvencijo o objektivni odgovornosti?</PARA></CONTENT></QUEST>