<QUEST><TI><TI-INTRO>USTNO VPRAŠANJE Z RAZPRAVO <QREF QID="O-2006-0024">O-0024/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="2097">Giles Chichester</PERSON>, v imenu <COMMITTEE COMMID="816">Odbora za industrijo, raziskave in energetiko</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0024">Zadeva: Pogodba o ustanovitvi Energetske skupnosti v jugovzhodni Evropi</OBJECT><CONTENT><PARA>Evropski svet v Solunu je junija 2003 sprejel zgodovinsko odločitev in desetim državam Jugovzhodne Evrope predlagal sklenitev Pogodbe o ustanovitvi Energetske skupnosti. Namen pogodbe je razširiti energetski trg ES na pogodbene stranke. 25. oktobra 2005 so omenjeno pogodbo podpisale Komisija v imenu ES in devet držav pogodbenic, vendar ostajajo nekatere zadeve nejasne in jih je treba pred začetkom veljavnosti omenjene pogodbe natančneje določiti.</PARA><PARA>Svet je predložil številne spremembe k besedilu sklepa Sveta, pri čemer ena sprememba zadeva vlogo Evropskega parlamenta pri sprejemanju odločitev. Zdaj mora Svet &quot;zgolj obvestiti Evropski parlament o vsakem svojem sklepu&quot;, medtem ko je bil v predlogu Komisije predviden postopek posvetovanja z Evropskim parlamentom. Kakšen mehanizem namerava Svet predlagati za predhodno obveščanje Parlamenta pred sprejetjem stališča Sveta?</PARA><PARA>Na kakšen način in prek koga bo Parlament predhodno obveščen o stališču, ki ga bodo sprejeli predstavniki Evropske skupnosti v organih, na primer v stalni skupini na visoki ravni?</PARA></CONTENT></QUEST>