<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0082">O-0082/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96858">Marie-Christine Vergiat</PERSON>, <PERSON ID="28407">Willy Meyer</PERSON> in <PERSON ID="28514">Kyriacos Triantaphyllides</PERSON>, v imenu skupine <GRPOL GRPOLID="2950">GUE/NGL</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0082">Zadeva: Litovski zakon za zaščito mladoletnikov pred škodljivimi učinki javnega obveščanja</OBJECT><CONTENT><PARA>Litovski parlament je prejšnji torek na 220. obletnico padca Bastilje – na dan, ko se spominjamo razsvetljenskih vrednot, kot sta svoboda izražanja in pravica do iskanja osebne sreče – sprejel spremembe zakona o zaščiti mladoletnikov pred škodljivimi učinki javnega obveščanja. Na prejšnjo različico tega zakona je dal veto predsednik Litve, novo različico pa je litovski parlament potrdil 14. julija 2009, na dan, ko je imel Evropski parlament ustanovno zasedanje po volitvah. </PARA><PARA>Zakon prepoveduje prikazovanje „javnih informacij, ki se zavzemajo za homoseksualne odnose“ in so „v nasprotju z družinskimi vrednotami“, če bi bile lahko te informacije dostopne mladoletnikom. Predlagane so bile tudi določbe kazenskega in upravnega zakonika, o katerih se bo razpravljalo in bodo morda sprejete septembra; če se bo to zgodilo, bodo osebe, ki “propagirajo homoseksualnost”, kriminalizirane in bodo lahko kaznovane z zaporno kaznijo, javnimi deli ali denarno kaznijo do 1500 EUR.</PARA><PARA>Ali se Komisiji ne zdi, da je takšen zakon v nasprotju z evropsko konvencijo o človekovih pravicah, z listino EU o temeljnih pravicah, s členom 6 Pogodbe o EU in členom 13 Pogodbe o ES, torej s temeljnimi vrednotami, na katerih temelji Evropa? Kaj bo Komisija storila, da bi zagotovila, da bo Litva spoštovala svoje obveznosti iz evropskega in mednarodnega prava? </PARA><PARA>Ali je Komisija zahtevala informacije o tem, za kakšno gradivo bo ta zakon veljal? Ali bo veljal tudi za knjige, umetnost, tisk, oglase, glasbo in javne predstave, kot je gledališče? Ali ne bodo avtorji, založniki in novinarji zaradi nejasnih definicij v zakonu izvajali samocenzure, da bi se izognili kaznim, o katerih trenutno poteka razprava? Ali izvajanje takšnega zakona ni poseganje države in oblasti v opredelitev meja in narave zasebne sfere, zato je kot takšno v navzkrižju s svobodno in pluralistično družbo?</PARA><PARA>Ali je Komisija pripravljena sprožiti postopek iz člena 7 Pogodbe o EU, če bo to potrebno?</PARA></CONTENT></QUEST>