<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000255">O-000255/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v imenu <COMMITTEE COMMID="2878">Odbora za peticije</COMMITTEE></TI-AUTHOR></TI><OBJECT OBJID="OBJ000255">Zadeva: Dostop slepih do knjig</OBJECT><CONTENT><PARA>Da bi se spoprijeli s problemom dostopa slepih in oseb, ki imajo težave z branjem, do knjig in drugih tiskanih gradiv, sta Svetovna in Evropska zveza slepih pri Svetovni organizaciji za intelektualno lastnino predlagali mednarodno zavezujočo pogodbo, s katero bi uveljavili namensko izjemo od avtorskih pravic. Komisija in Svet pa v EU predlagata sporazume interesnih skupin in prostovoljno priporočilo pri Svetovni organizaciji za intelektualno lastnino. Po mnenju Evropske zveze slepih to ne zadostuje.</PARA><PARA>1. EU podpira zavezujoče pogodbe Svetovne organizacije za intelektualno lastnino z vse druge namene, torej kako Svet upravičuje predlog z nižjim standardom za svetovno pravno zaščito invalidov?</PARA><PARA>2. Ali Svet meni, da njegovo ravnanje v zvezi s pogodbo Svetovne organizacije za intelektualno lastnino docela spoštuje želje Evropskega parlamenta, izražene v njegovem poročilu Izkoriščanje potenciala kulturnih in ustvarjalnih industrij, v katerem je pozval k zavezujoči pogodbi pri tej organizaciji?</PARA><PARA>3. Ali Svet meni, da je njegovo nasprotovanje taki pogodbi skladno z njegovo lastno strategijo za invalide 2010–2020, katere osrednji namen je odpraviti ovire za vključevanje in vzpostaviti kulturo enakih možnosti?</PARA><PARA>4. Ali Svet meni, da je veljavno evropsko in mednarodno pravo skladno s cilji konvencije OZN o pravicah invalidov, zlasti njenima členoma 21 in 30, ter z obveznostmi po Evropski listini o temeljnih pravicah? Namen obeh aktov je preprečiti diskriminacijo invalidov.</PARA></CONTENT></QUEST>