<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0386">H-0386/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: september I 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28112">Gay Mitchell</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0386">Zadeva: Begunci z otočja Chagos</OBJECT><CONTENT><PARA>Vlada Združenega kraljestva je med letoma 1968 in 1973 izselila prebivalce otočja Chagos z njihovih domov na Britanskem ozemlju Indijskega oceana zaradi izseljevanja prebivalcev z vseh 65 otokov tega otočja. Cilj Združenega kraljestva je bil dati enega teh otokov (otok Diego Garcia) v uporabo ameriški vojski kot letalsko in pomorsko oporišče, katerega gradnja se je začela marca leta 1971. Zaradi tega so bili vsi prebivalci prisilno vkrcani na ladjo in naseljeni na Mauritiusu in Sejšelih več kot 1000 km stran od svoje domovine. Oni in njihovi potomci živijo v izgnanstvu na Mauritiusu in Sejšelih. V tej skupnosti je zdaj približno 5000 ljudi, od tega le 750 preživelih odraslih domačinov. Vsi so britanski državljani, torej državljani Evropske unije. Nekateri so se izselili in zdaj živijo v Združenem kraljestvu ali Franciji.</PARA><PARA>Ali Svet meni, da bi bilo pošteno in pravično omogočiti prebivalcem otočja Chagos, da se vrnejo v domovino, in kaj je Svet pripravljen storiti, da najde ustrezno rešitev tega dolgotrajnega vprašanja?</PARA></CONTENT></QUEST>