<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000289">O-000289/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28141">Lívia Járóka</PERSON>, <PERSON ID="28120">Simon Busuttil</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000289">Zadeva: Odprava diskriminacije Romov</OBJECT><CONTENT><PARA>Kljub okviru EU za nacionalne strategije vključevanja Romov, ki ga je uvedla Evropska komisija, Svet pa pozdravil, in kljub smernicam za države članice glede oblikovanja nacionalnih strategij vključevanja Romov, ki jih je prav tako izdala Komisija, se diskriminacija Romov v EU nadaljuje. </PARA><PARA>Na področju nediskriminacije je treba še veliko narediti, saj je rasno sovraštvo do Romov močno razširjeno, uporaba in izvajanje veljavne zakonodaje pa nezadostna. Romske skupnosti so pogosto izolirane v getih in se soočajo z zelo nizko stopnjo zaposlenosti ter z neenakim dostopom do zdravstvene oskrbe; predvsem romski otroci so prizadeti zaradi slabe izobrazbe v obliki izoliranega poučevanja in romskih razredov, čeprav je izobrazba eno najpomembnejših orodij za preprečevanje revščine. </PARA><PARA>Vse evropske države – sedanje in prihodnje članice Evropske unije – morajo sodelovati v skupnih prizadevanjih za odpravo te zgodovinske socialne izključenosti največje narodnostne manjšine te celine in podpisati strategijo EU za vključevanje Romov. </PARA><PARA>Lahko Komisija pomaga pri preprečevanju diskriminatorne obravnave ter hkrati zagotovi izvajanje strategije EU in oceno obstoječih zakonodajnih instrumentov? </PARA><PARA>Lahko Komisija uvede merila za oceno evropskih akcijskih načrtov za Rome in napove, kako in kdaj bo krizni zemljevid pripravljen za načrtovanje, spremljanje in oceno? </PARA><PARA>Kako lahko Komisija zagotovi razvoj obsežnega sistema za zaposlovanje in blaginjo, dostop do vseživljenjskega učenja za boljše možnosti na trgu dela ter enako obravnavo in enake možnosti v politikah zaposlovanja in programih socialnega vključevanja in kako lahko zagotovi boljšo udeležbe Romov pri načrtovanju, izvajanju in spremljanju skladov EU na lokalni ravni?</PARA></CONTENT></QUEST>