<QUEST><TI><TI-INTRO>USTNO VPRAŠANJE <QREF QID="H-2009-0454">H-0454/09</QREF></TI-INTRO><TI-SESSION>v času vprašanj, na delnem zasedanju decembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28372">Ryszard Czarnecki</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0454">Zadeva: Poročilo Mednarodnega denarnega sklada</OBJECT><CONTENT><PARA>Ali namerava Evropska komisija sprejeti stališče glede poročila Mednarodnega denarnega sklada o svetovni finančni stabilnosti? Mednarodni denarni sklad na diplomatski način, brez navedbe konkretnih imen, navaja, da italijanske banke niso v celoti konsolidirale izgub, ki so jih zabeležile njihove podružnice in hčerinske družbe v tujini. Mednarodni denarni sklad se pri svojih zadržkih sklicuje na dejstvo, da so izgube finančnih ustanov zunaj Unije višje kot izgube bank, ki delujejo v območju evra. Mednarodni denarni sklad navaja, da manjša kot je raven konsolidacije računov, manjši je znesek prikazanih izgub.</PARA><PARA>Le ena italijanska banka je razširila poslovanje v tujini, torej se zadržki Mednarodnega denarnega sklada lahko nanašajo samo na njo. Ali takšen način prikazovanja izidov ne ogroža stabilnosti finančnega sistema, saj zbuja zaskrbljenost pri predsedniku sklada? Hčerinske družbe Unicredita v Ukrajini, Romuniji, Bolgariji in državah nekdanje Sovjetske zveze potrebujejo pomoč za ohranitev likvidnosti. Poljska banka Pekao SA na primer podpira Unicredit Ukraina s sredstvi, ki so znašala več deset milijonov evrov v obdobju več računovodskih trimesečji zapovrstjo, čeprav v nasprotju z nekaterimi drugimi bankami v regiji Pekao S.A za svoje naložbe v Ukrajini ne črpa iz nobenih rezerv. Ali Evropska komisija meni, da so taki računovodski postopki in takšno „kreativno računovodstvo” dopustni? Ali zagotavljajo likvidnost bančnega sistema na srednji in dolgi rok? Kakšne finančne posledice lahko to ima za finančne sisteme Poljske, Romunije, Bolgarije in držav nekdanje Sovjetske zveze? </PARA></CONTENT></QUEST>