<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0016">O-0016/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1985">Pervenche Berès</PERSON>, v imenu <COMMITTEE COMMID="813">Odbora za ekonomske in monetarne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0016">Zadeva: Ukrepi po pregledu Lamfalussyjevega postopka</OBJECT><CONTENT><PARA>Sporočilo Komisije z naslovom „Pregled Lamfalussyjevega postopka – Okrepitev konvergence nadzora“ (KOM(2007)0727) prinaša določeno število ukrepov za okrepitev Lamfalussyjevega postopka in spodbudo sodelovanju pri nadzoru in konvergenci. Podobna priporočila je v poročilu o izvajanju in delovanju Lamfalussyjevega postopka zapisala tudi medinstitucionalna skupina za spremljanje. Svet ECOFIN se je sestal 4. decembra 2007 in pregledal Lamfalussyjev postopek. Pomen Lamfalussyjevih odborov na ravni 3 je poudarjen tako v sporočilu Komisije kot sklepih sveta ECOFIN. Oba dokumenta opozarjata, da bi morali odbori imeti ustrezna sredstva za izvedbo nalog s področja konvergence nadzora in sodelovanja, poudarjena pa je tudi potreba po uspešnem in učinkovitem nadzoru skupin, ki opravljajo čezmejne dejavnosti. S tem namenom je v sklepih sveta ECOFIN pripravljen načrt z nalogami za izboljšanje trenutnega stanja. Tudi sklepi sveta ECOFIN z 9. oktobra 2007 o ukrepih Unije za finančno stabilnost jasno navajajo, da je potrebno boljše sodelovanje med pristojnimi nadzornimi organi in institucijami. Za izpolnitev tega cilja je svet ECOFIN sprejel strateški načrt, zgrajen na priporočilih iz poročila ad hoc delovne skupine Ekonomsko-finančnega odbora o finančni stabilnosti. </PARA><PARA>Evropski parlament, ki je že večkrat pozval k večji konvergenci nacionalnih nadzornih praks in izboljšanju obstoječih postopkov kriznega upravljanja v Uniji, pozdravlja glavne predlagane ukrepe v sporočilu Komisije. Ob upoštevanju obojih sklepov sveta ECOFIN, ob upoštevanju finančne krize, ki se vse bolj nakazuje in katere hitrost je že presenetila številne udeležence na trgu in nadzornike, pa ob upoštevanju groženj, ki zaradi te krize visijo nad finančnimi trgi Unije, in njihovem vplivu na gospodarstvo Unije, kaj namerava Komisija na tem področju ukreniti za boljše odzivanje na izzive globalno povezanih trgov in za ohranitev zdravih in stabilnih finančnih trgov Unije? Ali se je Komisija pripravljena odzvati na pozive zainteresiranih strani in pripraviti predloge za nadaljnjo razpravo z Evropskim parlamentom in Svetom? </PARA></CONTENT></QUEST>