<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000247">O-000247/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="4398">Gianni Vattimo</PERSON>, <PERSON ID="97086">Sonia Alfano</PERSON>, <PERSON ID="96710">Jens Rohde</PERSON>, <PERSON ID="28266">Sophia in 't Veld</PERSON>, <PERSON ID="28208">Nathalie Griesbeck</PERSON>, Baroness <PERSON ID="4529">Sarah Ludford</PERSON>, <PERSON ID="96670">Louis Michel</PERSON>, <PERSON ID="97203">Ramon Tremosa i Balcells</PERSON>, <PERSON ID="97131">Giommaria Uggias</PERSON>, <PERSON ID="96677">Cecilia Wikström</PERSON>, <PERSON ID="97230">Kristiina Ojuland</PERSON>, <PERSON ID="108329">Andrea Zanoni</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000247">Zadeva: Novi romunski civilni zakonik in prosto gibanje lezbijk in gejev ter biseksualnih in transseksualnih oseb</OBJECT><CONTENT><PARA>Člen 277 novega romunskega civilnega zakonika, ki je začel veljati 1. oktobra 2011, obravnava prepoved ali enakopravnost oblik zunajzakonske skupnosti z zakonsko zvezo<FNREF FNIDREF="FN1"/>.</PARA><PARA>Ali se Komisija strinja da: </PARA><PARA>- je izrecna prepoved istospolnih zakonskih zvez (člen 277(1) romunskega civilnega zakonika) ali partnerskih skupnosti oziroma njihovo nepriznavanje, če so bile sklenjene v tujini (člen 277(2) in (3) romunskega civilnega zakonika), v civilnem zakoniku ali ustavi nepotrebna in nekoristna določba, saj zadeva istospolne pare in osebe na podlagi njihove spolne usmerjenosti ter uvaja tovrstno diskriminacijo v temeljno zakonodajo države? </PARA><PARA>- je izrecna prepoved priznavanja istospolnih zakonskih zvez in civilnih partnerskih skupnosti med osebami nasprotnega ali istega spola, sklenjenih v tujini (člen 277(2) in (3) romunskega civilnega zakonika), čeprav so omenjene določbe o prostem gibanju (člen 277(4) romunskega civilnega zakonika), v nasprotju s temeljno pravico državljanov EU, da svoj civilni status nosijo s sabo, ko potujejo iz ene države članice v drugo, kot je 7. septembra 2010 dejala komisarka Viviane Reding v svojem govoru v Evropskem parlamentu? </PARA><PARA>- novi civilni zakonik ustvarja pravno negotovost, odstavki (1),(2) in (3) njegovega člena 277 pa so v navzkrižju z odstavkom (4) tega člena, saj bi se lahko uporaba člena 2 Direktive 2004/38/ES, v katerem so opredeljeni družinski člani (med katere sodi tudi zakonec), in člena 3 te direktive glede obveznosti, da se omogoči vstop in prebivanje, razglasila za nično ali pa bi se lahko ta člena uporabila tako, da se istospolni zakonci ali partnerji in partnerji nasprotnega spola ne bi mogli prosto gibati? </PARA><PARA>- so te določbe v nasprotju z vrednotami in duhom ustanovnih pogodb ter načelom enakosti in prepovedi diskriminacije, poleg tega pa lahko ustvarijo nestrpno in homofobno vzdušje ter lahko povečajo napetost in negativno vplivajo na pravico do prostega gibanja državljanov EU, tudi Romunov, v Evropski uniji ter da bi morala proti Romuniji sprožiti postopek za ugotavljanje kršitev, s čimer bi zagotovila, da bi se direktiva v celoti spoštovala in izvajala brez diskriminacije na podlagi spolne usmerjenosti ter da bi se dosledno spoštovale temeljne pravice državljanov?</PARA><FN FNID="FN1">  V členu 277 romunskega civilnega zakonika je navedeno: „(1) Istospolna zakonska zveza je prepovedana. (2) Istospolne zakonske zveze, ki so bile sklenjene v tujini med romunskimi ali tujimi državljani, v Romuniji niso priznane. (3) Civilne partnerske skupnosti med osebami nasprotnega ali istega spola, ki so bile sklenjene v tujini med romunskimi ali tujimi državljani, v Romuniji niso priznane. (4) Predpisi o prostem gibanju državljanov iz držav članic EU in Evropskega gospodarskega prostora v Romuniji še vedno veljajo.“</FN></CONTENT></QUEST>