<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000184">O-000184/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28310">Edite Estrela</PERSON><BRK/>v imenu <COMMITTEE COMMID="2877">Odbora za pravice žensk in enakost spolov</COMMITTEE></TI-AUTHOR></TI><OBJECT OBJID="OBJ000184">Zadeva: Stanje v zvezi z direktivo o porodniškem dopustu</OBJECT><CONTENT><PARA>Svet še vedno ni izoblikoval uradnega mnenja o predlogu Evropskega parlamenta z dne 20. oktobra 2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0373">P7_TA(2010)0373</ANCHOR>) za revizijo direktive o porodniškem dopustu št. 92/85/EGS. Zavedamo se, da so številne države članice izrazile zaskrbljenost zaradi sprememb, ki jih je sprejel Evropski parlament, in z njimi povezanih posledic, zlasti kar zadeva podaljšanje porodniškega dopusta (20 tednov), višino povračila (polno plačilo) in določbe o očetovskem dopustu (2 tedna polno plačanega očetovskega dopusta).</PARA><PARA>Ob upoštevanju razmer zaradi sedanje finančne krize in različnih obstoječih sistemov porodniških dopustov v državah članicah Evropski parlament izraža odprtost za prožne rešitve in pripravljenost na sodelovanje s Svetom, da bi se dosegel sporazum, ki bi v celoti zadovoljil potrebe in pričakovanja evropskih družin in evropskega gospodarstva. Prav tako velja opozoriti, da je treba za dosego 75-odstotne zaposlenosti pri ženskah, ki je predvidena v strategiji EU 2020, izvesti dodatne ukrepe, ki bodo izboljšali združevanje dela in družinskega življenj, ter da je zelo pomembno, da Svet doseže uradno mnenje in s tem sproži začetek razprav in usklajevanj z Evropskim parlamentom.</PARA><PARA>Ali se je Svet pripravljen pogoditi o glavnih vprašanjih, kot so dolžina porodniškega dopusta ter stopnja in zgornja meja plačila?</PARA><PARA>Ali bi Svet ob upoštevanju ukrepov omejevanja, ki se izvajajo zaradi sedanje finančne krize, pretehtal možnost postopnega izvajanja revidirane direktive, kot je predlagal Evropski parlament?</PARA><PARA>Ali Svet priznava, da je treba razpravljati o premostitveni klavzuli za prožnejše načine izvajanja, zlasti v zvezi z nedavno revidirano direktivo o starševskem dopustu (96/34/ES), ki jo morajo države članice izvajati od leta 2012? </PARA><PARA>Ali namerava Svet podpreti predlog o očetovskem dopustu v tej direktivi?</PARA><PARA>Kako Svet ocenjuje vlogo socialnih partnerjev v prihodnjih pogajanjih?</PARA></CONTENT></QUEST>