<QUEST><TI><TI-INTRO>USTNO VPRAŠANJE <QREF QID="H-2009-0344">H-0344/09</QREF></TI-INTRO><TI-SESSION>v času vprašanj, na delnem zasedanju oktobra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="96811">Rosa Estaràs Ferragut</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0344">Zadeva: Spoštovanje določb Pogodbe ES o otoških regijah</OBJECT><CONTENT><PARA>V členu 158 Amsterdamske pogodbe in priloženi izjavi št. 30 je navedeno, da so otoške regije izpostavljene trajnim strukturnim pomanjkljivostim zaradi lege, ki ovira njihov gospodarski in družbeni razvoj. Piše tudi, da je treba v pravu Skupnosti te pomanjkljivosti upoštevati in sprejeti posebne ukrepe, s katerimi bodo otoki bolje vključeni v notranji trg pod enakimi pogoji. Te določbe so v Lizbonski pogodbi še okrepljene in vključujejo teritorialno kohezijo kot enega svojih glavnih ciljev.</PARA><PARA>Navedeni člen 158 se dejansko ni izvajal in na tem področju tako rekoč ni bilo storjenega ničesar. Potrebna je posebna celostna politika na evropski ravni, ki bo pomagala odpraviti pomanjkljivosti, katerim so izpostavljene otoške regije, da bodo dosegle raven celinskih regij. </PARA><PARA>Kakšne ukrepe namerava sprejeti Komisija, da bodo izpolnjene določbe člena 158 Amsterdamske pogodbe in določbe o otoških regijah v Lizbonski pogodbi, ko bo začela veljati?</PARA></CONTENT></QUEST>