<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000139">O-000139/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28153">Britta Thomsen</PERSON>, <PERSON ID="29579">Marc Tarabella</PERSON>, <PERSON ID="4532">Michael Cashman</PERSON>, <PERSON ID="96952">Sylvie Guillaume</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="28134">Eva-Britt Svensson</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000139">Zadeva: Kampanja proti splavu na Madžarskem, ki jo financira EU</OBJECT><CONTENT><PARA>Madžarska je 18. aprila 2011 sprejela novo ustavo, ki človeško življenje varuje že od spočetja, kar pomeni, da je s tem na Madžarskem ogrožena pravica žensk do splava. Sedanja zakonodaja splav do 12. tedna nosečnosti dovoljuje. Čeprav vodilna stranka nenehno ponavlja, da prepoved splava ne pride v poštev, nevladne organizacije, kot je Madžarska unija za civilne svoboščine, trdijo, da nova ustava odpira pot prihodnjim spremembam zakonodaje.</PARA><PARA>Vlada je nedavno naredila korak naprej in začela kampanjo na državni ravni, imenovano Ravnovesje v družini + ravnovesje na delu = ravnovesje na svetu. Eden od promocijskih spotov te kampanje prikazuje zarodek, ki pravi: „Razumem, da niste pripravljeni name, a me raje dajte v posvojitev. PUSTITE ME ŽIVETI.“ Promocijski spot dodaja, da je na Madžarskem tisoče otrok letno žrtev splava.</PARA><PARA>V tem spotu se pojavi zastava Evropske unije in sklicevanje na program EU za socialno vključevanje PROGRESS. Madžarska vlada je dala tudi izjavo za javnost, v kateri navaja, da se kampanje za izboljšanje ozaveščenosti financirajo iz programa PROGRESS. Evropska unija je tako uradno povezana s to kampanjo, kar daje državljanom občutek, da podpira gibanja proti splavu.</PARA><PARA>Ali Komisija ve, da se sredstva programa PROGRESS rabijo za financiranje kampanje proti splavu? Če je temu tako, ali lahko razloži, na osnovi česa je odobrila to financiranje in zakaj? Ali bo ukrepala proti tovrstni uporabi sredstev iz programa PROGRESS v prihodnje?</PARA></CONTENT></QUEST>