<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000168">O-000168/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1407">Stephen Hughes</PERSON>, <PERSON ID="4337">Alejandro Cercas</PERSON>, <PERSON ID="38595">Rovana Plumb</PERSON>, <PERSON ID="1985">Pervenche Berès</PERSON>, <PERSON ID="96953">Estelle Grelier</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000168">Zadeva: Delovni pogoji za napotene delavce na gradbišču evropskega tlačnovodnega reaktorja v Flamanvilleu (Francija)</OBJECT><CONTENT><PARA>Opozorjeni smo bili, da je bilo veliko delavcev iz številnih držav članic, ki jih je zaposlilo podjetje Atlanco, napotenih k stranki, podjetju Buygues, ki je podizvajalec podjetja EDF, na gradbišče jedrske elektrarne v Flamanville, kjer delajo in živijo v neprimernih in nevarnih pogojih ob pomanjkljivi socialni zaščiti, ter da kljub posredovanju nacionalnih in evropskih sindikatov obstaja možnost kršitve nacionalne zakonodaje in zakonodaje EU s področja dela in sociale.</PARA><PARA>Delavci različnih narodnosti, ki jih je podjetje Atlanco (agencija za zaposlovanje s sedežem na Irskem) zaposlilo v eni državi članici, so napoteni v tretjo državo članico (Francijo), plačo pa prejemajo prek sestrskega podjetja s sedežem na Cipru. Zaradi te nejasne situacije ne vedo, v kateri državi se plačujejo njihovi davki in socialni prispevki ali do kakšne socialne zaščite so upravičeni, če se prispevki sploh plačujejo.</PARA><PARA>Ali je Komisija seznanjena s temi težavami? Kako zagotavlja, da se direktiva o napotenih delavcih v Franciji izvršuje in da delavci v celoti uživajo pravice, ki jim pripadajo, vključno s plačilom socialnih prispevkov in enake obravnave? Kaj namerava Komisija storiti, da bi preprečila uporabo direktive o napotitvi delavcev kot instrument za slabo ravnanje z delavci in slabšanje delovnih in socialnih pogojev? Kako lahko Komisija zagotovi spoštovanje socialne in delovne zakonodaje, kadar so v delovno razmerje hkrati vpletene štiri države članice?</PARA></CONTENT></QUEST>