<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0161">O-0161/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96711">Pascal Canfin</PERSON>, <PERSON ID="96730">Sven Giegold</PERSON>, <PERSON ID="96883">Eva Joly</PERSON>, <PERSON ID="96648">Philippe Lamberts</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0161">Zadeva: Poročanje po posameznih državah</OBJECT><CONTENT><PARA>Razlog za vse pogostejše pozive k poročanju po posameznih državah je enostavna zahteva, da multinacionalna podjetja izvedejo tri zadeve: 1) navedejo vse države, v katerih delujejo, 2) navedejo imena svojih odvisnih podjetij v vseh državah, v katerih delujejo in 3) objavijo popoln izkaz poslovnega izida, vključno z analizo plačanega davka in dodatnimi podatki omejenega denarnega toka in bilance stanja za vsako posamezno jurisdikcijo, v kateri delujejo. </PARA><PARA>To je računovodstvo nadzora virov, z drugimi besedami način računovodstva, ki je v veliki meri izginil iz poročil, pripravljenih z mednarodnimi standardi računovodskega poročanja. Ta način poročanja ima bistven pomen pri tem, da se svetovni naravni, človeški in finančni viri uporabijo učinkovito. Prav zaradi tega vsi finančni trgi potrebujejo te informacije: za učinkovitost trgov je osrednjega pomena, da razpolagajo s tem novim, drugačnim pogledom na dogajanje v multinacionalnih podjetjih, da se lahko tisti, ki so odvisni od njihovih dejanj (zaposleni, dobavitelji, stranke, ponudniki kapitala, upokojenci, vlade, interesne skupine ali zadevni sosedi), pravilno odločijo glede na ta dejanja. </PARA><PARA>V zvezi s tem je pomembno, da postane poročanje po posameznih državah del mednarodnih standardov računovodskega poročanja, kot jih spodbuja mednarodni odbor za računovodske standarde. Vključeno bi bilo lahko v mednarodni standard računovodskega poročanja št. 8 o poročanju po odsekih, ki naj bi ga naslednje leto revidirala Evropska svetovalna skupina za računovodsko poročanje (EFRAG), ali pa bi bilo lahko zahtevano le v Evropski uniji, če bi tako razkritje določala sedma direktiva o konsolidiranih računovodskih izkazih.</PARA><PARA>Ali se Komisija strinja s to analizo in zgoraj omenjenimi ukrepi?</PARA><PARA>Katere ukrepe je sprejela, da bi pospešila poročanje po posameznih državah, in kdaj bi to lahko postalo obvezna zahteva po razkritju za računovodske izkaze multinacionalnih podjetij, ki imajo svoj sedež v EU?</PARA></CONTENT></QUEST>