<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2007-0004">O-0004/07</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložiltev: <PERSON ID="1985">Pervenche Berès</PERSON>, v imenu <COMMITTEE COMMID="813">Odbora za ekonomske in monetarne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0004">Zadeva: Ena delnica - en glas</OBJECT><CONTENT><PARA>Maja lansko leto je generalni direktorat za notranji trg objavil javni razpis za izvedbo zunanje študije o sorazmernosti med lastništvom in nadzorom v podjetjih, ki kotirajo na borzi v EU, bolj znane kot študija „ena delnica – en glas”. Izbrani so bili trije izvajalci: Sherman &amp; Sterling, Institutional Shareholder Services (ISS) ter evropski inštitut za vodenje in obvladovanje družb (European Corporate Governance Institute).</PARA><PARA>Evropski parlament je v svojem poročilu o pravu družb, ki ga je sprejel julija (<ANCHOR ID="1" FAMILY="REPORT" TYPE="A6" YEAR="2006" NUMBER="0229">A6-0229/2006</ANCHOR>), </PARA><PARA>1. pozval Komisijo, naj bo pozorna na navzkrižje interesov ter nesorazmerno kopičenje informacij in vpliva nekaterih velikih udeležencev iz verige posrednikov in svetovalcev, ki sodelujejo pri uveljavljanju glasovalnih pravic delničarjev v podjetjih (odst. 24);</PARA><PARA>2. izrazil pričakovanje, da bo Komisija zakonodajni predlog o načelu „ena delnica – en glas“ pripravila šele po opravljeni reviziji Direktive Evropskega parlamenta in Sveta 2004/25/ES z dne 21. aprila 2004 o ponudbah za prevzem, kot je predvideno v členu 20 te direktive, in oceni te direktive (odstavek 43); ter </PARA><PARA>3. izrazil pričakovanje, da bo zunanja študija nepristranska analiza empiričnih in teoretičnih dokazov o učinkih, ki jih imajo različni lastniški modeli v državah članicah na gospodarsko učinkovitost, lastniški nadzor podjetij in možnosti za čezmejne transakcije, ter temeljita analiza prava družb, kar zadeva širši gospodarski in pravni položaj v državah članicah ter različne modele upravljanja podjetij.</PARA><PARA>Poleg tega je treba pri pripravi stališča iz prve obravnave Evropskega parlamenta v zvezi z osnutkom direktive o glasovalnih pravicah delničarjev upoštevati tudi pomisleke in skrbi glede dejavnosti posrednikov in agencij za zbiranje pooblastil. </PARA><PARA>Ali je Komisija seznanjena z dejstvom, da </PARA><PARA>- je eden od izvajalcev, ISS, zdaleč največji pooblaščeni imetnik glasovalnih pravic na območju Združenih držav Amerike in Evropske unije?</PARA><PARA>- je  tretji izvajalec, Sherman &amp; Sterling, odvetniška pisarna s sedežem v New Yorku;</PARA><PARA>- je bila vloga ISS pri združitvi družb Hewlett Packard in Compaq močno kritizirana zaradi navzkrižja interesov (svetovalne storitve, zbiranje pooblastil in pravno svetovanje) ter da je zvezni ameriški organ za nadzorovanje finančnih trgov SEC (Secrurities and Exchange Commission) v zvezi s tem primerom začel preiskavo; </PARA><PARA>- ter da je ameriški zvezni vladni organ za finančni nadzor (General Accountability Office) 26. septembra 2006 najavil, da bo zaradi velike nevarnosti navzkrižja interesov in tržne prevlade začel preiskavo o zbiranju glasovalnih pravic, saj si večino trga delita dve družbi, ena od  teh pa je ISS?</PARA><PARA>Če je Komisija s tem seznanjena, kako ocenjuje ta dejstva glede na skrbi in pomisleke v zvezi z navzkrižjem interesov in preiskav v Združenih državah Amerike?</PARA><PARA>Ali je Komisija prepričana, da so izbrani skupni izvajalci zunanje študije zares izpolnjevali zahtevane splošne kriterije neodvisnosti in nepristranskosti pri postopku oddaje naročila?</PARA></CONTENT></QUEST>