<QUEST><TI><TI-INTRO>USTNO VPRAŠANJE Z RAZPRAVO <QREF QID="O-2006-0082">O-0082/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="2329">Joost Lagendijk</PERSON> in <PERSON ID="28236">Gisela Kallenbach</PERSON>, v imenu skupine <GRPOL GRPOLID="1107">Verts/ALE</GRPOL>, <PERSON ID="2295">Hannes Swoboda</PERSON> in <PERSON ID="1952">Jan Wiersma</PERSON>, v imenu skupine <GRPOL GRPOLID="1103">PSE</GRPOL>, <PERSON ID="1191">Doris Pack</PERSON>, v imenu skupine <GRPOL GRPOLID="1102">PPE-DE</GRPOL>, <PERSON ID="4541">Elizabeth Lynne</PERSON>, <PERSON ID="4529">Sarah Ludford</PERSON> in <PERSON ID="23691">Jelko Kacin</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0082">Zadeva: Pripravljenost EU za njeno bodočo vlogo na Kosovu</OBJECT><CONTENT><PARA>Junija 2005 je Evropski svet oznanil, da je Evropska unija &quot;po zavzetem posvetovanju s ključnimi mednarodnimi akterji pripravljena okrepiti svojo vlogo na Kosovu, potem ko bo določen njegov status.&quot; Ta izjava je bila ponovno potrjena ob različnih priložnostih. Novembra 2005 je bil Martti Ahtisaari imenovan za posebnega odposlanca generalnega sekretarja Združenih narodov za postopek določanja prihodnjega statusa Kosova. 2. maja je M. Ahtisaari pred Odborom za zunanje zadeve Evropskega parlamenta dejal, da bi bilo treba dokončno ureditev doseči v teku leta 2006. Ne glede na točen datum odločitve o končnem statusu pa je Misija Združenih narodov na Kosovu (UNMIK) že začela pripravljati  svoj umik s Kosova. To pomeni, da  bi morala biti Evropska unija pripravljena svojo vlogo na Kosovu prevzeti leta 2007. Do takrat pa EU ne bo samo igrala pomembne vloge na področju varnosti in pravice na Kosovu, temveč bo tudi usklajevala delo mednarodne skupnosti v širšem smislu. Skupina za načrtovanje Evropske unije (EUPT Kosovo), ki je bila ustanovljena s skupnim ukrepom Sveta 10. aprila 2006, se osredotoča predvsem na vprašanja s področja vladavine prava. Na drugih ključnih področjih posredovanja, npr. pri usklajevanju dejavnosti mednarodne skupnosti, vzpostavljanju institucij in kadrov javne uprave, izvajanju zaščite človekovih pravic in zaščite manjšin, pa je raven pripravljenosti nizka. Junija 2006, na primer, je imel Urad Evropske komisije za zvezo  na Kosovu glede na predstoječe naloge še vedno premalo osebja. </PARA><PARA>Ali se Svet v polni meri zaveda sedanje in bodoče odgovornosti Evropske unije na Kosovu in ali misli, da je Unija dobro pripravljena na svojo tamkajšnjo bodočo vlogo, ki se ji je v preteklosti večkrat zavezala?</PARA><PARA>Ali Svet meni, da obstaja možnost za okrepitev naporov v pripravah na to nalogo ter za pregledno in konstruktivno sodelovanje z Evropsko komisijo?</PARA><PARA>In na koncu, ali se Svet zaveda, kako pomembno je, da EU svojo bodočo prisotnost na Kosovu organizira na tak način, da bo ta jasno odražala prekinitev z vlogo, ki jo v tem času odigrava UNMIK, katere podoba se je  pri lokalnem prebivalstvu v zadnjih letih pokvarila?</PARA></CONTENT></QUEST>