<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0141">O-0141/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON> in <PERSON ID="4294">Heide Rühle</PERSON>, v imenu <COMMITTEE COMMID="2867">Odbora za notranji trg in varstvo potrošnikov</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0141">Zadeva: Spletne igre na srečo in nedavne sodbe Sodišča Evropskih skupnosti</OBJECT><CONTENT><PARA>Sodišče Evropskih skupnosti je v svoji sodbi C-42/07 potrdilo, da lahko vsaka država članica sama določi cilje politike na področju iger na srečo in opredeli želeno raven zaščite. Zato lahko države članice na svojem ozemlju upravljavcem prepovejo ponujanje iger na srečo prek spleta, čeprav imajo upravljavci sedež v drugi državi članici, v kateri lahko podobne storitve ponujajo legalno. Vendar morajo omejitve (svobode opravljanja storitev) ustrezati doseganju ciljev, ki jih navede posamezna država članica, in morajo biti sorazmerne ter se uporabljati brez diskriminacije.</PARA><PARA>Sodišče Evropskih skupnosti je to zadnjo točko poudarilo v sodbi C-153/08. S tem v zvezi je nacionalna zakonodaja ustrezna za doseganje cilja zgolj, če se izvaja dosledno in sistematično. V več državah članicah poteka revizija regulativnega okvira na tem področju.</PARA><PARA>Sklicujoč se na svojo resolucijo o neoporečnosti spletnih iger na srečo z dne 10. marca 2009 (<ANCHOR ID="1" FAMILY="TA" TYPE="P6-TA" YEAR="2009" NUMBER="0097">P6_TA(2009)0097</ANCHOR>), zastavlja Parlament Komisiji naslednja vprašanja:</PARA><PARA>1. Katere ukrepe načrtuje Komisija glede na navedene sodbe Sodišča o spletnih igrah na srečo in kakšno je trenutno stanje postopkov za ugotavljanje kršitev, ki jih je Komisija sprožila proti nekaterim državam članicam, da bi ugotovila, ali so nacionalni ukrepi, ki omejujejo čezmejno ponudbo storitev spletnih iger na srečo, skladni z zakonodajo Skupnosti?</PARA><PARA>2. Kaj meni Komisija o nedavnih zakonodajnih spremembah v državah članicah glede na navedene sodbe Sodišča?</PARA><PARA>3. Ali Komisija predvideva skupen regulativni okvir za vse številnejše čezmejne spletne igre na srečo, ki bo zagotavljal odgovoren pristop do iger na srečo, in zlasti zaščitil ranljive potrošnike, preprečeval odvisnost in kompulzivno igranje ter organizirani kriminal?</PARA></CONTENT></QUEST>