<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000011">O-000011/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="34235">Stanimir Ilchev</PERSON>, <PERSON ID="39713">Renate Weber</PERSON>, <PERSON ID="38613">Metin Kazak</PERSON>, <PERSON ID="34234">Antonyia Parvanova</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000011">Zadeva: Škandal v zvezi s prisluškovanjem v Bolgariji</OBJECT><CONTENT><PARA>Zadnjih nekaj mesecev je zaradi uporabe posebnih obveščevalnih sredstev v Bolgariji nastala zaskrbljujoča situacija, ki se stopnjuje. Bolgarska javnost ni seznanjena s tem, ali so bili izpolnjene zakonske zahteve in ali so bile kršene bolgarska ustava, določbe lizbonske pogodbe, EKČP in listina EU o temeljnih pravicah. Po bolgarskem pravu lahko telefonsko prisluškovanje zahtevajo le državni tožilci ali različni organi odkrivanja in pregona (kot so policija, agencija za nacionalno varnost itd), če sumijo, da je zadevna oseba vpletena v kriminalno dejavnost, in zatem, ko pridobijo dovoljenje sodnika. Zakon o uporabi posebnih obveščevalnih sredstev določa, da je ta sredstva mogoče uporabiti le za boj proti organiziranemu kriminalu in za zaščito nacionalne varnosti. V vsakem primeru je treba zbrane informacije varovati kot tajne in jih je mogoče uporabiti le za namene, določene v zakonu. </PARA><PARA>Vendar so primeri, v katerih ni jasno, ali je bilo pridobljeno uradno sodno dovoljenje za uporabo posebnih obveščevalnih sredstev in ali so bile informacije, ki so bile pridobljene s takimi metodami, namerno namesto pristojnim institucijam poslane sredstvom javnega obveščanja. V številnih primerih prisluškovanja gre za očitne politične manipulacije s strani znanih in neznanih družbenih sil in drugih dejavnikov v kontekstu volilne kampanje, ki je v teku. Bolgarska družba tudi nima zaščite urada za nadzor posebnih obveščevalnih sredstev, ki ga je izvolil prejšnji parlament in razpustil ta parlament.</PARA><PARA>Ali se Komisija strinja z dejstvom, da gre v teh razmerah za kršitev obveznosti EU, kar zadeva človekove pravice in temeljne svoboščine ter pravico do zasebnosti, kakor so določene v EKČP in listini o temeljnih pravicah?</PARA></CONTENT></QUEST>