<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0199">O-0199/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>v imenu <COMMITTEE COMMID="2862">Odbora za ekonomske in monetarne zadeve</COMMITTEE></TI-AUTHOR></TI><OBJECT OBJID="OBJ0199">Zadeva: Vzpostavitev stalnega kriznega mehanizma za ohranjanje finančne stabilnosti v evroobmočju</OBJECT><CONTENT><PARA>Evropski parlament je prepričan, da je treba vzpostaviti stalni krizni mehanizem za ohranjanje finančne stabilnosti evra. Opominja, da je tudi ECB v predlogih iz junija 2010 o krepitvi gospodarskega upravljanja v evroobmočju opozorila na to potrebo. Parlament je celo pozval k ustanovitvi evropskega monetarnega sklada (gl. Feievo poročilo iz leta 2010). Prav tako je že prej ugotovil, da je potreben mehanizem za reševanje kriz v bančnem sektorju (gl. poročili Garcie-Margalla y Marfila in Ferreire iz leta 2010). Ne glede na to, kakšen mehanizem bo uveden, mora biti njegov glavni namen pomagati evroobmočju in državam članicam, ne še poslabšati položaja. V zvezi s tem je Parlament bolj naklonjen metodi Skupnosti.</PARA><PARA>V sklepih z 28. in 29. oktobra je Evropski svet pozval svojega predsednika, naj si prizadeva za omejeno spremembo pogodbe, potrebno za vzpostavitev stalnega kriznega mehanizma za ohranjanje finančne stabilnosti v evroobmočju kot celoti. Evropski svet je predvidel udeležbo zasebnega sektorja v tem mehanizmu, na kar so se trgi že odzvali. </PARA><PARA>Ministri evroskupine so se 28. novembra 2010 dogovorili, da bo stalni mehanizem, evropski mehanizem za stabilnost, temeljil na evropskem instrumentu za finančno stabilnost in da bo lahko v posameznih primerih vključeval zasebni sektor v skladu z mednarodno prakso in prakso Mednarodnega finančnega sklada.</PARA><PARA>Kdaj bo Komisija pripravila uradni predlog za stalni mehanizem za reševanje kriz, glede na napetosti na trgih in dejstvo, da bo moral ta mehanizem učinkovito delovati v interesu vseh članic evroobmočja? Ali lahko Komisija odgovori na naslednja vprašanja?</PARA><PARA>1.  Kaj natančno bo prinesla sprememba Pogodbe, če bo navsezadnje potrebna? V skladu s katerim postopkom bo sprejeta?</PARA><PARA>2.  Ali bo novi instrument temeljil na medvladnem pristopu ali na metodi Skupnosti in kako bo financiran?</PARA><PARA>3.  Kakšne bodo vse tehnične možnosti, ob upoštevanju potrebnih pogojev?</PARA><PARA>4.  Ali bi bilo smiselno k sodelovanju v mehanizmu povabiti tudi države članice, ki še niso del evroobmočja?</PARA><PARA>5.  Kdaj bo ta mehanizem uveden in kakšno vlogo pri tem naj bi po načrtih Komisije imel Parlament?</PARA></CONTENT></QUEST>