<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0072">O-0072/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="4267">Udo Bullmann</PERSON>, v imenu skupine <GRPOL GRPOLID="2949">S&amp;D</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0072">Zadeva: Bonitetne agencije</OBJECT><CONTENT><PARA>Slišati je vedno več glasnih kritik zaradi negativne vloge, ki so jo imele bonitetne agencije v sedanji krizi, le malo pa je storjenega, da bi obravnavali in zajezili pretirano vlogo, ki jo imajo pri ocenjevanju ne le tveganosti podjetij, temveč tudi gospodarstev, med drugim tudi naših držav članic. Danes velja splošno prepričanje, da bonitetnim agencijam ni uspelo predvideti krize na trgu hipotekarnih posojil in objektivno oceniti kreditnega tveganja v vrsti finančnih škandalov. Glede vloge, ki so jo imele pri poslabšanju nedavne dožniške krize, prihaja do resnih obtožb.</PARA><PARA>Pred kratkim sprejeta uredba, ki sicer obravnava nadzorne vidike, preglednost in vprašanje navzkrižja interesov, se ni dotaknila številnih zahtev, določenih v predpisih EU za uporabo njihovih bonitetnih ocen.</PARA><PARA>Zaradi demokratične odgovornosti je politično nesprejemljivo in ekonomsko tvegano za države članice in zasebni sektor, da bi se toliko zanašali na bonitetne ocene (ki jih plačajo tisti, ki se jih ocenjuje) in na ocene, ki bi lahko še poslabšale pretrese na finančnih trgih. Katere neposredne ukrepe namerava Komisija sprejeti, da bi dosegla večjo preglednost, resnično konkurenco v tem sektorju in premik k manjšemu regulativnemu opiranju na bonitetne ocene? Ali namerava Komisija začeti sektorsko preiskavo, da bi med drugimi vidiki obravnavala tudi vprašanje pristojbin?</PARA><PARA>Ali Komisija razmišlja o ustanovitvi javne evropske bonitetne agencije, ki ne bi samo tekmovala z obstoječimi, temveč tudi odpravila pomanjkljivosti v njihovih poslovnih modelih? Ali Komisija razmišlja o možnosti, da bi lahko bili obstoječi javni nacionalni organi, ki izdajajo bonitetne ocene, pristojni za ocenjevanje ekonomskega položaja držav članic?</PARA></CONTENT></QUEST>