<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000196">O-000196/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="28406">Miguel Portas</PERSON>, <PERSON ID="96735">Patrick Le Hyaric</PERSON>, <PERSON ID="97344">Paul Murphy</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000196">Zadeva: Tveganje smrtne kazni v ZDA za žrtve izrednih izročitev in skrivnih zaporov CIE na Poljskem</OBJECT><CONTENT><PARA>Abd al-Rahim al-Naširi, ki je že 9 let priprt v ZDA in je trenutno v Guantanamu, se boji, da bi ga lahko ameriško vojaško sodišče obsodilo na smrt. Abd al-Rahim al-Naširi je izjavil, da je bil v letih 2002 in 2003 zaprt in mučen v skrivnem zaporu CIE na Poljskem; domneve o obstoju le-tega se pojavljajo tudi v Martyjevem in Favovem poročilu<FNREF FNIDREF="FN1"/>. 27. oktobra 2010 je poljski tožilec v poljski preiskavi o skrivnih zaporih CIE uradno priznal al-Naširija kot žrtev, potem ko je 20. januarja 2011 enako storil že za Abu Zubajdo. 10. maja 2011 se je al-Naširi pritožil na Evropsko sodišče za človekove pravice in zahteval, naj sodišče naloži poljski vladi, naj posreduje pri oblasteh ZDA, da bi vojaške tožilce pozvali, naj ne zahtevajo smrtne kazni. 24. maja so poljske oblasti tožilcu Jerzyju Mierzewskemu odvzele preiskavo domnevnega mučenja al-Naširija in Abu Zubajde, medtem ko je bil njegov neposredni nadrejeni Robert Majewski odpuščen. Mediji so poročali, da sta razmišljala o tem, da bi prijavila člane tedanje vlade, vključno z nekdanjim predsednikom vlade Leszekom Millerjem in nekdanjim predsednikom države Aleksandrom Kwašniewskim, zaradi kršitve poljske ustave, omogočanja nezakonitega zaprtja številnih ljudi in zaradi sodelovanja v zločinih proti človeštvu. 3. junija so poljske oblasti začele preiskavo v medijih zaradi razglašanja državnih skrivnosti. 18. junija so mediji poročali o tem, da naj tedanji predsednik Kwašniewski ne bi bil seznanjen z zapori CIE in da je, ko je odkril njihov obstoj, ukazal njihovo zaprtje, ter da preiskovalci nadaljujejo s preiskavami, tudi v zadevi Halida Šejka Mohameda.</PARA><PARA>Ali je Komisija seznanjena s temi dejstvi? Kaj je ukrenila, da bi izrazila nasprotovanje EU smrtni kazni v zadevi al-Naširi? Ali se strinja, da bi morala EU zaščititi vse posameznike pred smrtno kaznijo, mučenjem, samovoljnim odvzemom prostosti in prisilnim izginotjem, med drugim z zagotavljanjem, da se preiskave domnevnih kršitev človekovih pravic ne preprečujejo in da se odgovornim sodi? S kakšnimi ukrepi namerava zagotoviti, da se v Evropi doseže pravica za žrtve programov izrednih izročitev in skrivnih zaporov CIE?</PARA><FN FNID="FN1">  Domneve namigujejo na obstoj „črnega območja“ v obveščevalni bazi Stare Kiejkuty v bližini letališča Szymany.</FN></CONTENT></QUEST>