<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0129">O-0129/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="1309">Brian Simpson</PERSON>, v imenu <COMMITTEE COMMID="2868">Odbora za promet in turizem</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0129">Zadeva: Varnost in interoperabilnost železniškega sistema Skupnosti</OBJECT><CONTENT><PARA>Čeprav je železniški sistem Skupnosti zelo varen in se je v preteklih letih z liberalizacijo trga še izboljšal, se zaradi nedavnih smrtonosnih nesreč v Italiji (Viareggiu) in na Nizozemskem pojavlja veliko vprašanj v zvezi z varnostjo in vzdrževanjem tovornih vagonov. Direktiva o varnosti na železnicah, kakor je bila spremenjena z Direktivo 2008/110/ES<FNREF FNIDREF="FN1"/>, določa, da ima vsako vozilo  subjekt, ki je zadolžen za vzdrževanje, in da mora Komisija do 24. decembra 2010 za tovorne vagone in do 24. decembra 2018 za ostala železniška vozila sprejeti ukrep o vzpostavitvi sistema potrjevanja subjektov, zadolženih za vzdrževanje. </PARA><PARA>V poročilu o napredku pri izvajanju Direktive o varnosti na železnici in direktiv o interoperabilnosti železniškega sistema<FNREF FNIDREF="FN2"/> je Komisija izjavila, da je razdrobljenost, ki jo povzročajo nacionalni pogoji (standardi/pravila) še vedno ovira za vseevropsko železniško območje, četudi so bila v povezovanje železniških sistemov vložena znatna finančna, politična in kadrovska sredstva. Poleg tega namerava Komisija  pregledati svojo politiko o interoperabilnosti in varnosti železniškega sistema, kakor je napovedala v poročilu o napredku. </PARA><PARA>Kateri kratkoročni praktični ukrepi bi bili po mnenju Komisije primerni za izboljšanje varnosti železniških tovornih vagonov? Ali namerava Komisija pospešiti sprejetje sistema potrjevanja subjektov, zadolženih za vzdrževanje, in zagotoviti varnejši okvir Skupnosti, ne da bi akterjem v železniškem prometu hkrati naložila  novo breme? </PARA><PARA>Katere nacionalne prakse ali vrzeli, ki ovirajo interoperabilnost in negativno vplivajo na železniški sistem, so bile ugotovljene? Na katerih zemljepisnih območjih se pojavljajo in katere nove kratkoročne ukrepe namerava Komisija sprejeti, da bi jih odpravila?</PARA><PARA>Katere nacionalne rešitve, ki so opredeljene v okviru izvajanja sistema ERTMS, ogrožajo interoperabilnost? Kako namerava Komisija zagotoviti uspešen prehod v sistem interoperabilnosti in izboljšati konkurenčnost sektorja? Katera nova politična področja pravnega okvira železniškega sistema Skupnosti, vključno z Evropsko železniško agencijo, namerava Komisija pregledati in predlagati njihovo prenovitev ter kdaj namerava to storiti?</PARA><FN FNID="FN1">  UL L 345, 23. 12. 2008, str. 62</FN><FN FNID="FN2">  KOM(2009)0464 in SEC(2009) 1157</FN></CONTENT></QUEST>