<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0485">H-0485/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: oktober 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28372">Ryszard Czarnecki</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ0485">Zadeva: Diskriminacija Poljakov v Litvi zaradi uporabe dvojezičnih napisov</OBJECT><CONTENT><PARA>Litva diskriminira poljsko manjšino v državi, saj na denarne kazni obsoja podjetja in lokalne organe, ki uporabljajo dvojezične napise in označbe, v litovščini in poljščini. To se dogaja v dveh regijah, kjer odstotek poljsko govorečega prebivalstva znaša več kot 80 % (okrožje Šalčininkai/Soleczniki) in več kot 60 % (vilensko okrožje).</PARA><PARA>Litva na ta način sistematično krši mednarodno pravo, med drugim okvirno konvencijo o varstvu narodnih manjšin (zlasti njen 10. in 11. člen), ki jo je litovski parlament ratificiral leta 2000. Naj omenimo nekaj primerov:</PARA><PARA>Dariusz Gasperowicz, direktor avtobusnega podjetja v vilenskem okrožju, je bil 19. avgusta 2010 kaznovan z globo v višini 450 litasov zaradi dvojezičnih označb na minibusih. Pred njim je bil zaradi takšnih označb že kaznovan Edgar Obłoczyński, direktor avtobusnega podjetja v Šalčininkaiju. 20. avgusta je bila globa v višini 1200 litasov naložena Zygmuntu Marcinkiewiczu, lastniku prevoznega podjetja Irzimas v Juodšiliaiju/Czarnem Boru, in sicer zaradi dvojezičnih, litovsko-poljskih označb imen prog na avtobusih. Bolesław Daszkiewicz, direktor lokalne samouprave v okrožju Šalčininkai, pa je bil 4. maja obsojen na denarno kazen v višini 1200 litasov zaradi dvojezičnih napisov z imeni ulic. </PARA><PARA>Kako namerava Svet ukrepati, da bo Litvo podvrgel mednarodnemu pritisku in bo prenehala diskriminirati poljsko manjšino?</PARA></CONTENT></QUEST>