<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0045">O-0045/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev <PERSON ID="28420">Lapo Pistelli</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0045">Zadeva: Razmere v Sudanu</OBJECT><CONTENT><PARA>25. januarja 2005, potem ko sta sudanska vlada in Sudanska ljudska osvobodilna vojska podpisali obojestranski mirovni sporazum, sta Evropska komisija in sudanska vlada dokončno izoblikovali strateški dokument države.</PARA><PARA>S tem se Evropska unija zavzema za spodbujanje miru, demokracije, odgovornega upravljanja in spoštovanja človekovih pravic v Sudanu.</PARA><PARA>Za dosego tega cilja je v strateškem dokumentu države določen strukturni okvir finančne podpore v višini 400 milijonov eurov, ki jo EU namenja Sudanu. Podpora bo izplačana postopoma, sorazmerno z učinkovitostjo izvajanja mirovnega sporazuma in izboljšanjem razmer v Darfurju.</PARA><PARA>Toda, ali ima Komisija spričo trajne nestabilnosti razmer in nasilnih spopadov ter vse večje bojazni, da se bodo razmere v vzhodnih delih države poslabšale, namen povečati politično odgovornost EU v Sudanu in okrepiti njeno sodelovanje pri mirovnem procesu, ki je v teku?</PARA><PARA>Ali namerava Evropska komisija zlasti imenovati posebnega poslanika, določiti območje prepovedi letenja v Darfurju in okrepiti prisotnost Afriške zveze v okviru nadzorne misije (AMIS) na vsaj 8.000 mož?</PARA><PARA>In nazadnje, ali lahko Komisija posreduje natančne podatke o dodelitvi in izplačilu humanitarne pomoči EU, namenjene Sudanu?</PARA></CONTENT></QUEST>