<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0068">O-0068/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28233">Rebecca Harms</PERSON> in <PERSON ID="1934">Daniel Cohn-Bendit</PERSON>, v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0068">Zadeva: Posledice finančne in gospodarske krize za strategijo EU 2020 in za njeno upravljanje</OBJECT><CONTENT><PARA>Kakšne so s stališča Sveta posledice finančne in gospodarske krize ter zlasti vpliv svežnja ukrepov za reševanje evroobmočja za strategijo EU 2020 in njeno upravljanje?</PARA><PARA>Ali se je spremenilo stališče Sveta glede evroobveznic kot sredstva za financiranje trajnostnih javnih naložb in torej kot orodja za strategijo EU 2020?</PARA><PARA>Ali se je Svet pripravljen spoprijeti z vprašanjem notranjih neravnotežij, da bi se osredotočil na prevelike primanjkljaje, pa tudi presežke držav članic, in tako okrepil usklajevanje gospodarske politike?</PARA><PARA>Državne dolžniške krize jasno kažejo, da sta javna in zasebna dolžniška kriza močno medsebojno povezani in da je treba zato znatno okrepiti finančni nadzor. Ali bo Svet v naslednjih tednih pokazal, da se je začel učiti iz izkušenj iz kaotičnih zadnjih dveh let in bo torej drastično okrepil svoje stališče o svežnju o nadzoru?</PARA><PARA>Kakšne ukrepe namerava sprejeti Svet za boljše usklajevanje fiskalnih politik držav članic, zlasti kar zadeva obdavčitev podjetij in obdavčitev finančnih transakcij, da bi zagotovil vzpostavitev enotnega trga, ki bo bolj ustrezal pomislekom in pričakovanjem državljanov EU?</PARA><PARA>Ali Svet podpira okvirno zakonodajo o storitvah splošnega gospodarskega interesa, v skladu z novim členom 14 pogodbe in njenim protokolom o storitvah splošnega interesa?</PARA></CONTENT></QUEST>