<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000297">O-000297/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96932">Birgit Sippel</PERSON>, <PERSON ID="4519">Claude Moraes</PERSON>, <PERSON ID="96990">Carmen Romero López</PERSON>, <PERSON ID="96952">Sylvie Guillaume</PERSON>, <PERSON ID="96911">Tanja Fajon</PERSON>, <PERSON ID="96892">Roberto Gualtieri</PERSON>, <PERSON ID="96916">Rita Borsellino</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000297">Zadeva: Pogoji izvrševanja pripora in zaporne kazni v EU</OBJECT><CONTENT><PARA>Komisija je nedavno, na zahtevo Sveta v okviru stockholmskega programa in na podlagi številnih zahtev Evropskega parlamenta, izdala zeleno knjigo o izvrševanju kazenske zakonodaje EU na področju pripora in zaporne kazni.</PARA><PARA>Ta zelena knjiga odpira široko razpravo interesnih skupin o ukrepih EU za izboljšanje pogojev izvrševanja pripora in zaporne kazni, da bi zagotovili vzajemno zaupanje v pravosodnem sodelovanju. Obravnava pomembna vprašanja, kot je vpliv različnih standardov v zvezi s pogoji izvrševanja pripora in kazni zapora na izvajanje zakonodajnih instrumentov EU, kot so evropski nalog za prijetje in evropski nalog za nadzor. Obravnava tudi morebitno vlogo ukrepov EU na področjih, kot so pripor, alternativni ukrepi in pogoji izvrševanja pripora in zaporne kazni za otroke, da bi se tovrstni pogoji izboljšali po vsej Evropi.</PARA><PARA>Priloga k zeleni knjigi poudarja številne skrbi, vezane na raznoliko stanje v državah članicah v zvezi s številom pripornikov, prenapolnjenostjo zaporov in deležem zaporske populacije, vključno z deležem pripornikov in zapornikov med otroki in tujci. Evropsko sodišče za človekove pravice je države članice EU večkrat obsodilo zaradi pogojev izvrševanja pripora in kazni zapora, dolžine pripora ter delovanja pravosodja, med drugim na podlagi poročil Odbora za preprečevanje mučenja Sveta Evrope.</PARA><PARA>Kako namerava Komisija obravnavati varovanje človekovih pravic iz Listine EU za vse zaprte osebe, in sicer v zvezi s pogoji izvrševanja pripora in kazni zapora, pomanjkanjem prostora, prenapolnjenostjo, napačno uporabo in zlorabo alternativnih ukrepov in dolgotrajnim priporom? Kako namerava Komisija obravnavati vprašanja v pristojnosti EU, ki imajo posredni ali neposredni vpliv na pogoje izvrševanja pripora ali zaporne kazni in temeljne pravice zaprtih oseb, kot so zloraba pripora in spodbujanje uporabe alternativnih ukrepov? Kako namerava Komisija obravnavati vprašanje vpliva pogojev izvrševanja pripora ali kazni zapora na izvrševanje ključnih instrumentov EU za pravosodno sodelovanje v kazenskih zadevah, kot sta evropski nalog za prijetje in evropski nalog za nadzor?</PARA><PARA>Kako bo nadalje ukrepala v skladu s svojo zeleno knjigo?</PARA></CONTENT></QUEST>