<QUEST><TI><TI-INTRO>USTNO VPRAŠANJE <QREF QID="H-2010-0014">H-0014/10</QREF></TI-INTRO><TI-SESSION>v času vprašanj, na delnem zasedanju februarja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="96694">Rolandas Paksas</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0014">Zadeva: Človekove pravice</OBJECT><CONTENT><PARA>Poslanci litovskega parlamenta so izvedli parlamentarno preiskavo, ki je ugotovila, da so bili v Litvi na pobudo tajne službe tuje države opremljeni prostori za zadržanje zapornikov in da so letala, povezana s Centralno obveščevalno agencijo ZDA in omenjena tudi v preiskavi Evropskega parlamenta o tajnih zaporih Cie v Evropi, večkrat vzletela z litovskih letališč in pristala na njih. Parlamentarna komisija litovskega parlamenta je ugotovila tudi, da je v Litvi pristalo več letal, povezanih s to službo, kot je omenjeno v preiskavi Evropskega parlamenta. </PARA><PARA>Ali na podlagi novih dejstev, ki so se pojavila, Evropska komisija meni, da zdaj obstaja dovoljšna pravna podlaga za uvedbo posebne preiskave na temo morebitne kršitve zadevnih členov Listine Evropske unije o človekovih pravicah, Mednarodne listine o človekovih pravicah in Ženevske konvencije ter vmešavanja posebnih služb tuje države v zadeve suverene članice Evropske unije Litve?</PARA></CONTENT></QUEST>