<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000058">O-000058/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="2327">Linda McAvan</PERSON><BRK/>v imenu <COMMITTEE COMMID="2865">Odbora za okolje, javno zdravje in varnost hrane</COMMITTEE></TI-AUTHOR></TI><OBJECT OBJID="OBJ000058">Zadeva: Izvajanje direktive o kakovosti goriva, vključno s privzeto vrednostjo EU za katranski pesek in naftni skrilavec</OBJECT><CONTENT><PARA>Direktiva o kakovosti goriv (Direktiva 2009/30/ES o spremembi Direktive 98/70/ES), katere namen je izpolnitev cilja, da se do leta 2020 za 6 % zmanjšajo emisije od goriv za prevoz, določa 1. januar 2011 kot rok, do katerega morajo izvedbeni ukrepi določiti izhodiščno vrednost za emisije toplogrednih plinov od goriv za prevoz ter izhodiščno vrednost za metodologijo poročanja o letnih postopkih držav članic v skladu s členom 7a. Ali Komisija lahko pojasni, zakaj ta rok ni bil izpolnjen in zakaj predlagane izvedbene določbe niso bile poslane Parlamentu v pregled tri mesece pred tem rokom?</PARA><PARA>Ali zaradi te zamude in pred kratkim zaključenih raziskav Skupnega raziskovalnega središča o privzetih vrednosti EU za katranski pesek in naftni skrilavec, za katere je Komisija sporočila, da so se začele septembra lani, Komisija zdaj lahko vključi privzeto vrednost za katranski pesek in naftni skrilavec v te preložene izvedbene določbe, da bi zagotovila enake pogoje za ta nekonvencionalna goriva v primerjavi z drugimi nekonvencionalnimi gorivi, ki so vključena v te določbe?</PARA></CONTENT></QUEST>