<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0001">O-0001/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON> in <PERSON ID="96990">Carmen Romero López</PERSON>, v imenu skupine <GRPOL GRPOLID="2949">S&amp;D</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0001">Zadeva: Sporazumi o ponovnem sprejemu med EU in tretjimi državami</OBJECT><CONTENT><PARA>Evropska unija je do sedaj podpisala enajst sporazumov o ponovnem sprejemu s Hongkongom, Šrilanko, Macaom, Albanijo, Rusijo, Ukrajino, Bosno in Hercegovino, Črno goro, Nekdanjo jugoslovansko republiko Makedonijo, Srbijo in Moldavijo. O drugih sporazumih pogajanja še potekajo, zlasti z Marokom. Dvanajsti sporazum je bil podpisan 26. oktobra 2009 s Pakistanom brez uradnega posvetovanja z Evropskim parlamentom. Kot kaže, so sporazumi postali običajni način "obvladovanja toka" nezakonitih migrantov.</PARA><PARA>Ali Komisija lahko sporoči podrobne informacijami o številu ljudi, vrnjenih v države izvora ali tranzita po sporazumih o ponovnem sprejemu, o kategorijah vrnjenih oseb in možnostih za njihovo vključevanje v družbo po vrnitvi? </PARA><PARA>Ali ima Komisija namen tesneje sodelovati s temi državami in tako usmerjati migracijske tokove v državah izvora?</PARA><PARA>Ali Komisija namerava te sporazume revidirati, da bi upoštevala spremembe v razmerah na področju človekovih pravic v teh državah, kjer je prihajalo – ponekod pa še prihaja – do kršitev človekovih pravic? </PARA><PARA>Ali po mnenju Komisije sporazumi vsebujejo podobne ukrepe zaščite in jamstva kot prvotni sporazumi EU o ponovnem sprejemu za varnost vrnjenih migrantov v primerih, če so sklenjeni nadaljnji sporazumi z državami tranzita in/ali tretjimi državami (zaradi upoštevanja "verižnega učinka")?</PARA><PARA>Končno, ali Evropska komisija ne meni, da bi moral imeti Evropski parlament pri pogajanjih o vprašanju nezakonitih migracij čvrsto vlogo, saj je na tem področju sozakonodajalec?</PARA></CONTENT></QUEST>