<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000110">O-000110/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="96677">Cecilia Wikström</PERSON>, <PERSON ID="96670">Louis Michel</PERSON>, <PERSON ID="97086">Sonia Alfano</PERSON>, Baroness <PERSON ID="4529">Sarah Ludford</PERSON>, <PERSON ID="96872">Nadja Hirsch</PERSON>, <PERSON ID="23691">Jelko Kacin</PERSON>, <PERSON ID="96710">Jens Rohde</PERSON>, <PERSON ID="4398">Gianni Vattimo</PERSON>, <PERSON ID="97203">Ramon Tremosa i Balcells</PERSON>, <PERSON ID="34235">Stanimir Ilchev</PERSON>, <PERSON ID="28208">Nathalie Griesbeck</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000110">Zadeva: Prenova madžarske ustave</OBJECT><CONTENT><PARA>18. aprila 2011 je madžarski parlament potrdil besedilo nove madžarske ustave, ki jo je predsednik republike podpisal 25. aprila 2011, veljati pa bo pričela 1. januarja 2012. Madžarske opozicijske stranke, madžarske, evropske in mednarodne nevladne organizacije, evropski in mednarodni organi, kot je Beneška komisija, posebni poročevalci ZN, predstavniki vlad in parlamentov držav članic in celo generalni sekretar ZN so vsi izrazili številne resne pomisleke o postopku, ki je bil uporabljen, in o skladnosti osnutka besedila ustave s temeljnimi pravicami, pravno državo in demokracijo, ki temeljijo na ustreznih zavorah in ravnovesjih ter na zaščiti manjšin pred prevlado večine. Te vrednote so temelj Evropske unije, saj gre za ustavna načela, skupna vsem državam članicam (člen 2 PEU), ki si jih mora EU prizadevati spoštovati in varovati ter spodbujati njihovo spoštovanje v Evropi. 5. aprila 2011 je predsednik Komisije na plenarnem zasedanju Evropskega parlamenta zagotovil, da bo Komisija spremljala to vprašanje ter da bo preverila skladnost osnutka nove madžarske ustave z evropskimi vrednotami, načeli, pogodbami ter evropskim pravom. Predsednik madžarske vlade Viktor Orban je izjavil, da bi pristal na tako oceno EU. 20. aprila 2011 je skupina ALDE prosila predsednika Komisije, naj se začneta analiza in ocena ustave, da bi se o njej izrazilo mnenje, dala ustrezna priporočila in sprejeli ustrezni ukrepi. Beneška komisija bo v naslednjih tednih prav tako sprejela mnenje o tej zadevi.</PARA><PARA>Kakšne ukrepe je sprejela Komisija v zvezi z madžarsko ustavo in njeno skladnostjo s členi 2, 6 in 7 PEU, skupnimi demokratičnimi ustavnimi načeli in pravili o volilni pravici za volitve v Evropski parlament? Ali je na kakršen koli način posegla v postopek pred sprejetjem in podpisom ustave oziroma po tem? Kakšne naknadne ukrepe sprejema sedaj, ko je ustava sprejeta in podpisana? Bo opravila zahtevane ocene? Kdaj in kako bo to opravila in ali bo upoštevala pripombe Beneške komisije? Ali bo spremljala izvrševanje ustave ter zagotovila, da ne krši temeljne vrednote in načela EU, ter ali bo v primeru kršitev uporabila ustrezna sredstva, ki jih predvidevajo pogodbe?</PARA></CONTENT></QUEST>