<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0121">O-0121/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="28340">Patrizia Toia</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0121">Zadeva: vropsko območje svobode, varnosti in pravice, medsebojno priznavanje sodb v kazenskih zadevah in nedavna odločitev Francije, da Italiji ne izroči teroristke</OBJECT><CONTENT><PARA>Francoska vlada je 13. oktobra 2008 sklenila, da prekliče odločitev prizivnega sodišča v Versaillesu in Italiji ne izroči teroristke Marine Petrella. Ta je bila obsojena zaradi umora, poskusa umora, poskusa ugrabitve in drugih kaznivih dejanj. Francoska vlada se je sklicevala na klavzulo k evropski konvenciji o izročitvi iz leta 1957, ki se nanaša na starost in zdravstveno stanje iskane osebe, in to kljub dejstvu, da tudi italijanski pravosodni sistem pozna varovala, med njimi pogojno kazen, za osebe, ki zaradi zdravstvenega stanja ali starosti ne morejo prestajati zaporne kazni.</PARA><PARA>Ali se Svet ne strinja s sledečim:</PARA><PARA>– zavrnitev zahteve o izročitvi oseb, obsojenih za teroristična dejanja, med njimi umor v teroristične namene, poraja vprašanje o obsegu načela o vzajemnem priznavanju sodb v kazenskih zadevah, ki je eno izmed temeljev območja svobode, varnosti in pravice v EU;</PARA><PARA>– države članice EU bi morale izvajati člen 26 konvencije iz leta 1957, ki podpisnice pooblašča, da čim prej umaknejo zadržke ob upoštevanju dejstva, da se je EU od leta 1957 postopoma razvila v območje svobode, varnosti in pravice, ki temelji na načelu medsebojnega priznavanja in skupnih standardov v zvezi s človekovimi pravicami;   </PARA><PARA>– na ravni EU bodo sprejete pobude, ki bodo zagotovile, da se načelo vzajemnega priznavanja v kazenskih zadevah v polni meri izvaja in razvija, hkrati pa bodo ob doslednem spoštovanju človekovih pravic oblikovana skupna postopkovna varovala za osumljence in obtožence v kazenskih postopkih?</PARA></CONTENT></QUEST>