<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0216">O-0216/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0216">Zadeva: Kršitev svobode govora in diskriminacija na podlagi spolne usmerjenosti v Litvi</OBJECT><CONTENT><PARA>V litovskem parlamentu poteka obravnava predloga spremembe upravnega zakonika, ki uvaja nov prekršek, za katerega je zagrožena globa, in sicer „javno promocijo homoseksualnih odnosov“. Namen predloga spremembe je izvedba zakona o zaščiti mladoletnikov pred škodljivimi učinki javnega obveščanja, ki je bil kljub dvakratnemu predsedniškemu vetu sprejet 14. julija 2009. Do tega zakona se je kritično opredelil Evropski parlament, obsodile pa so ga tudi nevladne organizacije, ki se zavzemajo za človekove pravice, ter organizacije, ki zastopajo lezbijke, geje, biseksualce in transseksualce. Zakon o zaščiti mladoletnikov pred škodljivimi učinki javnega obveščanja prepoveduje informacije javnega značaja, dostopne mladoletnim osebam, s katerimi se spodbujajo homoseksualni, biseksualni ali poligamni odnosi (člen 4, XI-133).</PARA><PARA>Predlog spremembe, o katerem poteka razprava v parlamentu, bi fizičnim in pravnim osebam preprečeval razširjanje informacij, ki bi spodbujale spolne odnose ali drugačno razumevanje sklenitve zakonske zveze oziroma ustvarjanja družine, razen tistih, določenih z ustavo oziroma s civilnim zakonikom. Tako spremenjeni kazenski zakonik bi resno omejil svobodo govora in izražanja, na primer javno podpiranje enakosti ali organiziranje kampanj za enakost, pravice lezbijk, gejev, biseksualcev in transseksualcev ter nasprotovanje diskriminaciji na podlagi spola ali spolne usmerjenosti. Predlagana sprememba je namenjena uporabi na javnih krajih, vključno z mediji, uporabili pa bi jo lahko za preprečevanje izvedbe parad ponosa lezbijk, gejev, biseksualcev in transseksualcev. Litovski parlament naj bi predlog spremembe preučil do 16. decembra.</PARA><PARA>– Ali Komisija meni, da bo tako spremenjeni kazenski zakonik Litve še naprej skladen z vrednotami iz člena 2 Pogodbe o Evropski uniji in temeljnimi svoboščinami, ki jih zagotavlja Listina EU o temeljnih pravicah, zlasti s svobodo izražanja in obveščanja (člen 11) ter svobodo zbiranja (člen 12)?</PARA><PARA>– Ali ne meni, da bo tako spremenjeni kazenski zakonik vseboval razlikovanje na podlagi spolne usmerjenosti?</PARA><PARA>– Kako bo Komisija izrazila svojo zaskrbljenost glede ravnanja litovskega parlamenta in vlade?</PARA><PARA>– Ali bo sprožila postopek ugotavljanja kršitev, če bo zakon potrjen? </PARA><PARA>– Ali namerava Komisija predlagati načrt EU za enakost lezbijk, gejev, biseksualcev in transseksualcev, da bi se celovito zoperstavila diskriminaciji na podlagi spolne usmerjenosti in spolne identitete, ki smo ji priča v tem primeru?</PARA></CONTENT></QUEST>