<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000290">O-000290/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON>, <PERSON ID="28407">Willy Meyer</PERSON>, <PERSON ID="28215">Jacky Hénin</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000290">Zadeva: Prispevek skupne ribiške politike k proizvodnji javnih dobrin</OBJECT><CONTENT><PARA>Ribiški sektor ima poleg osnovne naloge zagotavljati oskrbovanje prebivalstva z ribami, zaradi katere je zelo pomemben za ravnovesje prehrambne bilance v državah članicah, še veliko obsežnejše funkcije in cilje. Vse to govori v prid družbenemu in gospodarskemu pomenu ribiškega sektorja, ki se torej niti slučajno ne more ocenjevati zgolj po vrednosti iztovora.</PARA><PARA>Poleg tega ima, če se vzame ribiški sektor na splošno, mali priobalni ribolov poseben družbeno-ekonomski, okoljski in kulturni pomen.</PARA><PARA>Večfunkcionalnost ribiškega sektorja, vključno z ribogojstvom, je vidna na zelo različnih področjih, med drugim:</PARA><PARA>- prispeva k razvoju in družbeno-ekonomski blaginji obalnih skupnosti, lokalnemu razvoju in ustvarjanju neposrednih delovnih mest v sektorju;</PARA><PARA>- vzdržuje in ustvarja gospodarske dejavnosti in delovna mesta, ki so v proizvodni verigi pred ali za ribolovom (ladjedelništvo, industrija za predelavo ribiških proizvodov, turizem in gostinstvo so le nekatere izmed njih);</PARA><PARA>- oskrbuje prebivalstvo s kakovostnimi proizvodi visoke hranilne vrednosti, kot so sveže ribe;</PARA><PARA>- ohranja zgodovinsko in kulturno dediščino ter lokalno tradicijo, povezano z ribiškim sektorjem;</PARA><PARA>- prispeva k izobraževanju in znanstvenemu raziskovanju morja, rečnih ustij in sladkih voda ter k večanju in posodabljanju védenja o stanju teh ekosistemov.</PARA><PARA>Ali lahko Komisija glede na navedeno odgovori na naslednja vprašanja?</PARA><PARA>1.  Kateri ukrepi so predvideni v sedanji reformi skupne ribiške politike, da se bo večfunkcionalnost ribiškega sektorja priznala in spodbujala v zadostni meri?</PARA><PARA>2.  Kako namerava Komisija podpreti mali priobalni ribolov in spodbujati njegov prispevek k večfunkcionalnosti ribiškega sektorja?</PARA><PARA>3.  Kateri konkretni ukrepi so predvideni za vsako od zgoraj navedenih področij?</PARA><PARA>4.  Kako namerava Komisija pri odločitvah o prihodnosti Evropskega ribiškega sklada upoštevati globoko gospodarsko in socialno krizo, v kateri je ribiški sektor? </PARA></CONTENT></QUEST>