<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000261">O-000261/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="96873">Jürgen Creutzmann</PERSON>, <PERSON ID="4294">Heide Rühle</PERSON>, <PERSON ID="23788">Adam Bielan</PERSON>, <PERSON ID="96748">Cornelis de Jong</PERSON><BRK/>v imenu <COMMITTEE COMMID="2867">Odbora za notranji trg in varstvo potrošnikov</COMMITTEE></TI-AUTHOR></TI><OBJECT OBJID="OBJ000261">Zadeva: Odprti internet in nevtralnost omrežja v Evropi</OBJECT><CONTENT><PARA>Komisija je 19. aprila 2011 sprejela sporočilo o nevtralnosti omrežja (KOM(2011)0222). V sporočilu je jasno navedeno, da so z varstvom potrošnikov povezane številne teme, kot je preglednost in kakovost storitev ali pravica do zamenjave operaterja. Ne smemo pozabiti, da je treba ohraniti odprtost interneta, hkrati pa zagotoviti, da bo še naprej nudil visoko kakovostne storitve v okviru spodbujanja in spoštovanja temeljnih pravic, kot so pravice intelektualne lastnine, svoboda izražanja in svoboda poslovanja. </PARA><PARA>Ali namerava Komisija objaviti dodatne smernice o pravici do zamenjave operaterjev, da bi potrošniku omogočila izbiro ponudnika, ki najbolj ustreza njegovim potrebam in željam? Če je tako, ali se bodo te smernice dotaknile potrebe po zagotavljanju jasnih in smiselnih informacij, ki potrošnikom omogočajo ozaveščeno izbiro, zlasti kar zadeva dejanske hitrosti prenosa, kakovost storitve in vsakršno upravljanje prometa, na primer blokiranje, zaviranje ali druge tržne prakse z enakovrednim učinkom, zlasti pri mobilnem internetu?</PARA><PARA>Ali Komisija meni, da bi morali nacionalni regulatorni organi izkoristiti določbe člena 22(3) direktive o univerzalni storitvi ter določiti ustrezne minimalne zahteve glede kakovosti storitve, kadar obstaja tveganje za poslabšanje storitve, oviranje ali upočasnitev prometa preko omrežij? Ali v zvezi s tem spremlja, ali se v državah članicah izvajajo „pogoji, ki omejujejo dostop do storitev in aplikacij in/ali njihovo uporabo“, „v skladu z zakonodajo Skupnosti“, kakor zahteva pravni okvir na področju telekomunikacij?</PARA></CONTENT></QUEST>