<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000158">O-000158/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96890">Mario Pirillo</PERSON>, <PERSON ID="96886">Rosario Crocetta</PERSON>, <PERSON ID="4436">Gianni Pittella</PERSON>, <PERSON ID="97020">Guido Milana</PERSON>, <PERSON ID="96916">Rita Borsellino</PERSON>, <PERSON ID="28365">Pier Antonio Panzeri</PERSON>, <PERSON ID="96880">Andrea Cozzolino</PERSON>, <PERSON ID="96915">Sergio Gaetano Cofferati</PERSON>, <PERSON ID="96866">Salvatore Caronna</PERSON>, <PERSON ID="28340">Patrizia Toia</PERSON>, <PERSON ID="96917">Silvia Costa</PERSON>, <PERSON ID="96864">David-Maria Sassoli</PERSON>, <PERSON ID="36396">Gianluca Susta</PERSON>, <PERSON ID="96892">Roberto Gualtieri</PERSON>, <PERSON ID="96888">Leonardo Domenici</PERSON>, <PERSON ID="96887">Francesco De Angelis</PERSON>, <PERSON ID="97196">Oreste Rossi</PERSON>, <PERSON ID="96859">Ioan Enciu</PERSON>, <PERSON ID="21818">Paolo Bartolozzi</PERSON>, <PERSON ID="97131">Giommaria Uggias</PERSON>, <PERSON ID="4423">Amalia Sartori</PERSON>, <PERSON ID="36392">Aldo Patriciello</PERSON>, <PERSON ID="28422">Alfredo Antoniozzi</PERSON>, <PERSON ID="96996">Giancarlo Scottà</PERSON>, <PERSON ID="28404">Matteo Salvini</PERSON>, <PERSON ID="4462">Clemente Mastella</PERSON>, <PERSON ID="96813">Barbara Matera</PERSON>, <PERSON ID="58758">Elisabetta Gardini</PERSON>, <PERSON ID="97130">Vincenzo Iovine</PERSON>, <PERSON ID="28367">Gabriele Albertini</PERSON>, <PERSON ID="96733">Antonio Cancian</PERSON>, <PERSON ID="1073">Cristiana Muscardini</PERSON>, <PERSON ID="96715">Pavel Poc</PERSON>, <PERSON ID="4262">Jo Leinen</PERSON>, <PERSON ID="96889">Potito Salatto</PERSON>, <PERSON ID="1945">Salvatore Tatarella</PERSON>, <PERSON ID="96847">Claudiu Ciprian Tănăsescu</PERSON>, <PERSON ID="39725">Iuliu Winkler</PERSON>, <PERSON ID="96891">Paolo De Castro</PERSON>, <PERSON ID="38595">Rovana Plumb</PERSON>, <PERSON ID="39722">Sebastian Valentin Bodu</PERSON>, <PERSON ID="97199">Crescenzio Rivellini</PERSON>, <PERSON ID="95017">Iosif Matula</PERSON>, <PERSON ID="1941">Roberta Angelilli</PERSON>, <PERSON ID="38420">Cristian Silviu Buşoi</PERSON>, <PERSON ID="96810">Carlo Fidanza</PERSON></TI-AUTHOR></TI><OBJECT OBJID="OBJ000158">Zadeva: Smernice glede državne pomoči za energetsko intenzivne industrijske panoge</OBJECT><CONTENT><PARA>Sklep Komisije št. 2011/278/EU z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES, kakor je bila spremenjena z Direktivo št. 2009/29/ES, predvideva dodelitev brezplačnih pravic le za neposredne emisije, in sicer do zgornje meje, določene s sistemom referenčnih vrednosti. Sklep pa ne vključuje približno 70 % emisij iz električnih peči – posrednih emisij, ki jih proizvajajo termoelektrarne, ki poganjajo peči. Učinek emisij CO2 na ceno električne energije bo prizadel industrijski sistem, saj bodo kaznovani sektorji, ki porabijo več energije (jeklarstvo). </PARA><PARA>Evropska komisija je s sklepom št. 2010/2/EU z dne 24. decembra 2009 priznala, da je jeklarski sektor izpostavljen visokemu tveganju selitve virov CO2 ter posledični izgubi pomembnega deleža trga v korist obratov, ki so manj učinkoviti, kar zadeva emisije ogljika, in se nahajajo zunaj EU. S tem je Komisija naznanila izgubo konkurenčnosti evropskega industrijskega sistema v primerjavi z vodilnimi državami zunaj EU, ki okolju posvečajo manj pozornosti. Direktiva št. 2003/87/ES v odstavku 6 člena 10a določa, da lahko države članice sprejmejo finančne ukrepe v korist sektorjev, ki so po ocenah izpostavljeni visokemu tveganju selitve virov CO2, da bi s tem nadomestile stroške, povezane z emisijami toplogrednih plinov, vključene v cene električne energije (posredni stroški), kadar so ti finančni ukrepi skladni s pravili o državni pomoči. </PARA><PARA>Ali namerava Komisija v prihodnjih smernicah glede državne pomoči, predvidene v okviru novega sistema trgovanja z emisijami EU, sprejeti ukrepe, s katerimi bi zagotovila, da bi bil sektor proizvodnje jekla v električnih pečeh (in s tem povezanih valjarnah) uvrščen med sektorje, ki so upravičeni do nadomestnih ukrepov iz odstavka 6 člena 10a Direktive št. 2003/87/ES, ter da bi bili ti nadomestni ukrepi sorazmerni z nastalimi stroški?</PARA></CONTENT></QUEST>