<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0101">O-0101/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1038">Karl-Heinz Florenz</PERSON> in <PERSON ID="1904">Karin Jöns</PERSON>, v imenu <COMMITTEE COMMID="815">Odbora za okolje, javno zdravje in varnost hrane</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0101">Zadeva: Razmere na področju zgodnjega odkrivanja in zdravljenja raka dojke v razširjeni Evropski uniji</OBJECT><CONTENT><PARA>Ker je v Evropski uniji rak dojke glavni vzrok za smrt žensk med 35. in 59. letom starosti, ker se stopnja umrljivosti zaradi raka dojke med državami članicami razlikuje tudi za več kot 50 %, ker se število mastektomij pri zgodnjem raku dojke med državami članicami razlikuje do 60 %, ker je le 10 od 25 držav članic Evropske unije uvedlo organizirane vsedržavne programe mamografije in ker celo še manj držav članic v celoti izvaja smernice EU za odkrivanje raka dojke, Evropski parlament zahteva, naj mu Komisija posreduje naslednje informacije:</PARA><PARA>1. Ali je Komisija pripravljena ukreniti vse potrebno, da bi pridobila najnovejše in natančne podatke o pojavu, zgodnjem odkrivanju in zdravljenju raka dojke pri ženskah in moških v vseh državah članicah razširjene Evropske unije? Kdaj bodo ti podatki na voljo?</PARA><PARA>2. Kako bo Komisija v sedmem okvirnem programu upoštevala vse bolj prisotno zavest, da k razvoju raka dojke poleg genetskih dejavnikov prispevajo tudi okoljski dejavniki in življenjski slog?</PARA><PARA>3. Na kakšen način bo v sedmem okvirnem programu upoštevano, da so potrebne raziskave, ki bi izboljšale standarde in protokole za zagotovitev kakovostnih preiskav raka dojke, zlasti glede tehnično-fizičnih vidikov ter alternativ klasični mamografiji, npr. digitalna mamografija?</PARA><PARA>4. Na kakšen način namerava Komisija uporabiti primerjalno analizo in načela najboljše prakse, da bi vplivala na države članice, ki so pri uveljavljanju Priporočila Sveta o zgodnjem odkrivanju raka z dne 2. decembra 2003 in pri sledenju smernicam EU, namenjenih specialističnim enotam za bolezni dojk, dosegle le skromen napredek ali sploh nikakršnega?</PARA><PARA>5. Katere ukrepe je pri razvoju sedmega okvirnega programa Komisija že sprejela, da bi zagotovila financiranje raziskav za razvoj testa na osnovi seruma za odkrivanje zgodnjega raka dojke („test biomarker “)?</PARA><PARA>6. Ali je Komisija res prepričana, da je v današnjem času sodobnih komunikacij preprosteje, če si zdravniki in skupine bolnikov v vseh državah članicah EU naročajo natisnjene različice smernic EU, kot da bi bil dokument za branje in prenos na voljo na internetu?</PARA></CONTENT></QUEST>