<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000184">H-000184/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: maj 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000184">Zadeva: Kršitev človekovih pravic s strani mednarodnega varnostnega podjetja</OBJECT><CONTENT><PARA>Po zadnjih podatkih je mednarodno varnostno podjetje Group4Securicor (G4S) podpisalo pogodbo z organi Izraela za dostavo varnostne opreme in zagotavljanje varnostnih storitev v zaporih v Izraelu in na Zahodnem bregu, v katerih so palestinski politični zaporniki, ter v generalni upravi izraelske policije na Zahodnem bregu. Pogodba prav tako predvideva zagotavljanje varnostne opreme in osebja pri dejavnostih na naseljenih območjih. Podjetje je tudi opremilo in nudilo storitve vzdrževanja na kontrolnih točkah izraelske vojske ob zidu Zahodnega brega, ki ga je Mednarodno sodišče v svojem posvetovalnem mnenju z dne 9. julija 2004 že opredelilo kot nezakonitega. Glede teh razmer, ki kršijo četrto Ženevsko konvencijo, je bilo to podjetje skupaj z izraelskimi organi obtoženo neizpolnjevanja mednarodnega prava in sodelovanja pri kršitvah človekovih pravic ter pri izraelski okupaciji.</PARA><PARA>Ali Svet obsoja to pogodbo podjetja G4S z izraelsko vlado ter njegovo sodelovanje z izraelskimi organi ob upoštevanju, da to podjetje deluje tudi v državah članicah in sodeluje z institucijami EU?</PARA></CONTENT></QUEST>