<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0108">O-0108/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="34930">Hanna Foltyn-Kubicka</PERSON>, v imenu skupine <GRPOL GRPOLID="1108">UEN</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0108">Zadeva: Položaj poljskih ladjedelnic</OBJECT><CONTENT><PARA>Poljska javnost je zelo zaskrbljena zaradi informacij, da bi Evropska komisija lahko zavrnila akcijske načrte, ki jih je poljska vlada  predstavila v zvezi s prenovitvijo poljskih ladjedelnic, saj bi morale ladjedelnice v tem primeru vrniti javna sredstva, ki so jih prejele iz blagajne. To bi neizogibno privedlo do njihovega stečaja, pri čemer bi delo izgubilo kakih 200 000 ljudi, ki so zaposleni v ladjedelništvu in z njim povezanih sektorjih.</PARA><PARA>Zaskrbljenost še povečuje strah, da je stečaj poljskih ladjedelnic v interesu konkurenčnih podjetij in da na Komisiji poteka lobiranje za sprejetje negativne odločitve.</PARA><PARA>Poljska javnost meni, da restriktivno stališče glede dodeljevanja javne pomoči ladjedelnicam ni utemeljeno, saj se v istem času precej več javne pomoči namenja finančnim organizacijam.</PARA><PARA>V luči omenjenega prosimo Komisijo, naj odgovori na sledeča vprašanja:</PARA><PARA>1. Gospa komisarka, katere ugotovitve nameravate predstaviti Komisiji v zvezi z javno pomočjo za poljske ladjedelnice?</PARA><PARA>2. Ali ne menite, da je v luči najnovejših primerov javne pomoči, ki so jo prejele banke in finančne ustanove, treba sprejeti manj restriktivno stališče v zvezi z dodeljevanjem javne pomoči podjetjem v industrijskem sektorju?</PARA><PARA>3. Ali ne menite, da je zaradi množične selitve proizvodnje plovil v Azijo v interesu Skupnosti, da se poljskemu ladjedelskemu sektorju pomaga?</PARA></CONTENT></QUEST>