<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000080">O-000080/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON>, <PERSON ID="96815">Judith Sargentini</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000080">Zadeva: Prenova madžarske ustave</OBJECT><CONTENT><PARA>Madžarske oblasti so Parlamentu predložile osnutek ustave<FNREF FNIDREF="FN1"/>, ki: v zvezi z Madžari, živečimi v tujini<FNREF FNIDREF="FN2"/>, omenja, da Madžarsko vodi „ideal združenega madžarskega naroda“; omejuje pooblastila ustavnega sodišča<FNREF FNIDREF="FN3"/>; spreminja trajanje mandata članov ustavnega sodišča, predsednika računskega sodišča in guvernerja centralne banke; opredeljuje zakonsko zvezo in družino na način, ki izključuje enostarševske družine, zunajzakonske zveze in istospolne pare<FNREF FNIDREF="FN4"/>; prepoveduje diskriminacijo, razen na podlagi spolne usmerjenosti, starosti in genetskih značilnosti<FNREF FNIDREF="FN5"/>; ukinja in združuje organe za človekove pravice<FNREF FNIDREF="FN6"/>; odloča, da je „življenje zarodka“ „zaščiteno od trenutka spočetja“<FNREF FNIDREF="FN7"/>; vsebuje verska sklicevanja na krščanstvo in njegovo vlogo pri ohranjanju madžarske nacionalne zavesti<FNREF FNIDREF="FN8"/>; predvideva možnost, da bi mladoletnikom ali njihovim materam dodelili dodatne glasove<FNREF FNIDREF="FN9"/>, Madžarom, ki živijo v tujini, pa glasovalno pravico<FNREF FNIDREF="FN10"/>. Prenovi ustave nasprotujejo opozicijske stranke in nevladne organizacije<FNREF FNIDREF="FN11"/>, ki so kritizirale nepreglednost postopka, pomanjkljivost posvetovanj, natrpan urnik ter, z vidika vsebine, odpravo demokratičnega sistema zavor in ravnovesij<FNREF FNIDREF="FN12"/>. Evropska komisija za demokracijo skozi pravo (Beneška komisija) je madžarske oblasti pozvala, naj povečajo prožnost, odprtost ter pripravljenost za sklepanje kompromisov, ter pripravila priporočila, PACE<FNREF FNIDREF="FN13"/> pa je madžarske oblasti 25. marca pozval, naj objavijo polno mnenje. Osnutek ustave naj bi bil predvidoma sprejet v drugi polovici aprila<FNREF FNIDREF="FN14"/>. </PARA><PARA>Ali Komisija spremlja postopek prenove madžarske ustave ter preverja, ali so predlagane spremembe v skladu s pogodbami in pravom EU, zlasti s členi 2, 6 in 7 Pogodbe o EU, s skupnimi demokratičnimi ustavnimi načeli ter s pravili o pravici do glasovanja na volitvah v Evropski parlament? Kakšna je njena ocena in katere ukrepe bo sprejela? Ali meni, da bi utegnilo zaradi teh sprememb priti do tveganja za diskriminacijo na podlagi narodnostne in etnične pripadnosti, spolne usmerjenosti, vere ali prepričanja ter posledično do kršitev načela enake obravnave? Ali bo pozvala madžarske oblasti, naj počakajo mnenje Beneške komisije ter pred sprejetjem osnutka ustave izpolnijo njena priporočila? Ali bo pozvala madžarske oblasti, naj preprečijo toge časovne omejitve ter zagotovijo obširno in odločilno razpravo, pri kateri bi sodelovali različne politične sile, civilna družba, akademiki in mediji?</PARA><FN FNID="FN1">  Angleška različica besedila, ki so jo pripravile madžarske oblasti, je dostopna na http://www.euractiv.com/sites/all/euractiv/files/CONSTITUTION_in_English__DRAFT.pdf; madžarske oblasti niso posredovale preambule k ustavi, vendar je ta na voljo na naslovu: http://www.euractiv.com/sites/all/euractiv/files/BRNEDA224_004970.pdf. Nevladne organizacije so zagotovile dodaten prevod teh dokumentov ter poudarile napake in izpuste v prevodu madžarskih oblasti.</FN><FN FNID="FN2">  Člen D.</FN><FN FNID="FN3">  V zvezi s proračunskimi vprašanji, dajatvami, davki in carinami: Člen 24(4) - angleški različici madžarskih oblasti in nevladnih organizacij se razlikujeta; odpravljena je možnost actio popularis.</FN><FN FNID="FN4">  Člen M in preambula: „Najpomembnejši okvir za naš soobstoj sta družina in narod, katerih temeljne vrednote, ki nas povezujejo, so zvestoba, vera in ljubezen“ (prevod madžarskih oblasti); družina je „osnova za preživetje naroda“.</FN><FN FNID="FN5">  Člen XIV(2): „Madžarska zagotavlja temeljne pravice vsem, brez razlikovanja na podlagi spola, rase, barve kože, etničnega ali družbenega porekla, narodnosti, invalidnosti, jezika, vere, političnega ali drugega mnenja, premoženja, rojstva ali drugih pogojev“ (različica, ki jo je posredovala madžarska vlada).</FN><FN FNID="FN6">  Na primer varuha pravic manjšin in parlamentarnega komisarja za varstvo podatkov in svobodo obveščanja.</FN><FN FNID="FN7">  Člen II: „... življenje zarodka bo zaščiteno od spočetja“ (različica madžarskih oblasti).</FN><FN FNID="FN8">  Preambula: „Priznavamo vlogo krščanstva pri ohranjanju naše nacionalne zavesti“…„ Kralj Sv. Štefan .... je iz naše države naredil del krščanske Evrope“ (prevod, ki so ga posredovale madžarske oblasti); v ustavi je zapisano, da se tolmači na osnovi take preambule: Člen Q(3).</FN><FN FNID="FN9">  Oziroma drugi osebi ali drugemu zakonitemu zastopniku: člen XXI(2), prevoda madžarskih oblasti in nevladnih organizacij se razlikujeta.</FN><FN FNID="FN10">  Člen XXI(1), prevoda madžarskih oblasti in nevladnih organizacij se razlikujeta. Poleg tega so predvideni obsežne določbe za izredne razmere in začasna odprava temeljnih pravic; v ustavi ni omenjena prepoved pravnega učinkovanja za nazaj; uvedena je kazen dosmrtne ječe: Člen IV(1), izvirnik ustave, kot so ga prevedle nevladne organizacije; sedanja ustava se razveljavi;</FN><FN FNID="FN11">  Ter po odločitve vlade, da omeji pooblastila ustavnega sodišča, potem ko je to izdalo sodbo, ki ji ni bila po godu, sklenile bojkotirati razprave o tem vprašanju.</FN><FN FNID="FN12">  Glej na primer dokumente madžarske združenja za državljanske svoboščine HCLU, instituta Eötvös Károly Policy Institute in madžarskega helsinškega odbora: http://helsinki.hu/Friss_anyagok/htmls/820.</FN><FN FNID="FN13">  Parlamentarna skupščina Sveta Evrope.</FN><FN FNID="FN14">  Z dvotretjinsko večino glasov sedanjega parlamenta, potem ko so odpravili pravilo štiripetinske večine v parlamentu; referenduma ne bo.</FN></CONTENT></QUEST>