<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0480">H-0480/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: oktober 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0480">Zadeva: Uradno stališče Sveta EU o izgonu Romov iz Francije</OBJECT><CONTENT><PARA>Evropski parlament se je nemudoma odzval na odločitev Francije, da s svojega ozemlja izžene Rome, ki so državljani EU (Romunije in Bolgarije), z resolucijo z dne 9. septembra 2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0312">P7_TA-PROV(2010)0312</ANCHOR>), v kateri je izrazil „globoko zaskrbljenost zaradi ukrepov ... omogočajo njihov izgon“ in zato „poziva (francoske) oblasti, naj nemudoma prekinejo vse izgone Romov, obenem pa poziva Komisijo, Svet in države članice, naj posredujejo z enako zahtevo“. Komisarka za pravosodje, temeljne pravice in državljanstvo Viviane Reding je v imenu Komisije podala izjavo, v kateri so tudi naslednje ugotovitve: „Za diskriminacijo na podlagi etničnega porekla ali rase v Evropi ni prostora. Nezdružljiva je z vrednotami, na katerih temelji Evropska unija. Nacionalni organi, ki pri izvajanju zakonodaje EU diskriminirajo etnične skupine, kršijo tudi Listino EU o temeljnih človekovih pravicah, ki so se ji zavezale vse države članice, vključno s Francijo.“ Edina institucija EU, ki še ni podala svojega stališča, je Svet, s čimer je pri evropskih narodih sprožil hude dvome o varstvu človekovih pravic in temeljnih svoboščin v EU. Kakšno mnenje zastopa Svet pri tem vprašanju?</PARA></CONTENT></QUEST>