<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000263">O-000263/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="96988">Alfreds Rubiks</PERSON>, <PERSON ID="96820">Marisa Matias</PERSON>, <PERSON ID="96646">Helmut Scholz</PERSON>, <PERSON ID="96735">Patrick Le Hyaric</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000263">Zadeva: Volilna pravica oseb brez državljanstva na lokalnih volitvah v Latviji </OBJECT><CONTENT><PARA>Po latvijske neodvisnosti so državljanstvo dobile le osebe, ki so imele državljanstvo Latvije že pred letom 1940, in njihovi potomci. Ostali lahko državljanstvo dobijo le z naturalizacijo, nekateri pa do tega postopka niso upravičeni. V obdobju od 1995 do 2011 je z naturalizacijo dobilo državljanstvo le 136 293 oseb. Po 1. januarju 2011 je bilo v Latviji še vedno 326 735 oseb brez državljanstva (14,6 % celotnega prebivalstva). Osebe brez državljanstva so pretežno pripadniki narodnostnih manjšin (ruske, beloruske, ukrajinske, poljske, litovske in judovske). Osebe brez državljanstva, ki predstavljajo 23,7 % prebivalstva Rige, 18,9 % prebivalstva Daugavpilsa, 20,5 % prebivalstva Liepāje, 19,2 % prebivalstva Jūrmale in 18,9 % prebivalstva Ventspilsa, ne morejo sodelovati v lokalni politiki. V nekaterih največjih latvijskih občinah so tako zastopani interesi manj kot polovice prebivalstva.</PARA><PARA>Odbor ZN za človekove pravice, Odbor ZN za odpravo rasne diskriminacije, Parlamentarna skupščina Sveta Evrope, Kongres lokalnih in regionalnih oblasti Sveta Evrope, komisar Sveta Evrope za človekove pravice, Evropska komisija proti rasizmu in nestrpnosti ter Parlamentarna skupščina OVSE so priporočili ukrepe, s katerimi bi osebam brez državljanstva omogočili glasovanje na lokalnih volitvah v Latviji. Evropski parlament je v svoji resoluciji z dne 11. marca 2004 o izčrpnem poročilu Komisije o spremljanju stanja pripravljenosti Latvije za članstvo v EU predlagal, naj latvijske oblasti preučijo možnost, da se osebam brez državljanstva, ki že dolgo prebivajo v državi, dovoli sodelovati na lokalnih volitvah. Parlament je v svoji resoluciji z dne 22. aprila 2009 o odločitvah Odbora za peticije v letu 2008 pozval Komisijo, naj skrbno spremlja in spodbuja ureditev statusa oseb brez državljanstva v Latviji.</PARA><PARA>Kako je Komisija obravnavala zadevo, da bi spremljala upoštevanje predlogov Parlamenta?</PARA><PARA>Ali se Komisija strinja, da je treba skrbno spremljati položaj oseb brez državljanstva v Latviji in ga ustrezno predstaviti, še posebej v poročilu o državljanstvu in v poročilu o izvajanju Listine EU o temeljnih pravicah?</PARA><PARA>Ali se Komisija strinja, da ta demokratični deficit v Latviji nakazuje očitno tveganje resnega kršenja načel demokracije ter spoštovanja človekovih pravic in temeljnih svoboščin?</PARA></CONTENT></QUEST>