<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0107">O-0107/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>v imenu <COMMITTEE COMMID="2857">Odbora za razvoj</COMMITTEE></TI-AUTHOR></TI><OBJECT OBJID="OBJ0107">Zadeva: Prispevek biotske raznovrstnosti in njenih ekosistemskih storitev k razvoju in uresničevanju razvojnih ciljev tisočletja</OBJECT><CONTENT><PARA>1.  Generalna skupščina Združenih narodov je leto 2010 razglasila za mednarodno leto biotske raznovrstnosti. Prav tako je tema mednarodnega dneva biotske raznovrstnosti za leto 2010 „biotska raznovrstnost za razvoj in zmanjšanje revščine“. Ključna razsežnost načrta o razvojnih ciljih tisočletja je obračanje trenda upadanja biotske raznovrstnosti, ki prispeva k napredku v zvezi z nekaterimi ključnimi cilji razvojnih ciljev tisočletja, kot so odprava skrajne revščine in lakote, zagotavljanje zdravja in izobraževanja za vse ter uresničevanje okoljske trajnosti. </PARA><PARA>2.  Kakšni bodo politični odzivi Sveta na desetem srečanju konference pogodbenic konvencije o biološki raznovrstnosti (COP 10) v Nagoji glede obravnavanja izgube biotske raznovrstnosti kot novega izziva pri zmanjševanju revščine? Zlasti pa, kako namerava finančno in tehnično obravnavati potrebe najmanj razvitih držav? Ali namerava Svet v tem okviru prilagoditi specifične cilje za instrument za razvojno sodelovanje in evropski razvojni sklad? </PARA><PARA>3.  Katere konkretne ukrepe in katero kombinacijo politik namerava Svet spodbujati v zvezi s skladnostjo politik za razvoj za zagotovitev, da bo varstvo biotske raznovrstnosti prispevalo k zmanjšanju revščine? Katere politične odgovore je Svet pripravil, da bi zagotovil vključevanje biotske raznovrstnosti v dejavnosti gospodarskega sektorja, skupaj s kmetijstvom, gozdarstvom, ribištvom in turizmom?</PARA><PARA>4.  In končno, katere mehanizme namerava Svet podpreti na desetem srečanju konference pogodbenic konvencije o biološki raznovrstnosti COP 10, da bi zagotovil spoštovanje pravic iz aarhuške konvencije ter pravic revnih ter da bodo ti vključeni v postopek posvetovanja, obenem pa zagotovil pravično delitev koristi, ki izhajajo iz genskih virov in ekosistemskih storitev?</PARA></CONTENT></QUEST>