<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000004">H-000004/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: januar 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000004">Zadeva: Ali Evropska unija priznava naciste?</OBJECT><CONTENT><PARA>Generalna skupščina Združenih narodov je 21. decembra 2010 že drugo leto zapored sprejela resolucijo, ki obsoja glorifikacijo vseh tistih, ki so sodelovali v fašističnih enotah Waffen SS, javne manifestacije za rehabilaticijo nacistične preteklosti in nacizma, postavitev spomenikov v čast nacistom in njihovim sodelavcem, oskrunjenje in uničevanje spomenikov tistim, ki so se borili proti fašizmu in nacizmu, ter izkopavanje in odstranitev posmrtnih ostankov žrtev fašističnega barbarstva. Resolucijo so države članice Združenih narodov sprejele z veliko večino (129), že drugo leto zapored pa so jo zavrnile Združene države, in sicer ob podpori vseh držav članic Evropske unije, ki so se glasovanja vzdržale.</PARA><PARA>Ali države Evropske unije s tem, ko so se glasovanja vzdržale, sprejemajo in na tihem podpirajo glorifikacijo in rehabilitacijo sodelavcev nacističnih vojnih zločincev, ki jim je v velikem številu držav članic Evropske unije dana prosta pot, medtem ko se krepi pregon veteranov, ki so se borili proti fašizmu, ter komunistov in komunističnih strank? Ali sodi odločitev Evropske unije, da manifestacij, s katerimi se želi izkriviti in na veliko ponarediti zgodovino, ne obsodi, med nezaslišana prizadevanja, da bi nacizem in komunizem postavili na isto raven?</PARA></CONTENT></QUEST>