<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0068">O-0068/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="28311">Luis Manuel Capoulas Santos</PERSON>, <PERSON ID="28579">Katerina Batzeli</PERSON>, <PERSON ID="28166">Vincent Peillon</PERSON>, <PERSON ID="4455">Vincenzo Lavarra</PERSON>, <PERSON ID="28162">Stéphane Le Foll</PERSON> in <PERSON ID="28427">Alessandro Battilocchio</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0068">Zadeva: Rose vino in dovoljeni enološki postopki</OBJECT><CONTENT><PARA>Komisija namerava v okviru razprav o predpisih, ki urejajo skupni trg za vino, umakniti besedila o enoloških postopkih, ki veljajo do 31. julija 2009, da bi odpravila prepoved mešanja belega in rdečega vina brez zaščitene označbe porekla ali zaščitene geografske označbe za proizvodnjo rose vina.</PARA><PARA>Vinarji iz številnih regij držav članic so si v zadnjih desetletjih zelo prizadevali, da bi proizvedli visokokakovostno rose vino, ki bi bilo priznano kot pristno in prilagojeno naraščajočemu povpraševanju, in so v to tudi veliko vlagali.</PARA><PARA>Ta prizadevanja so prispevala k uravnoteženju lokalnega in regionalnega gospodarstva ter prostorskega načrtovanja. Strokovnjaki iz zadevnih regij so med drugim Evropskemu parlamentu prek medskupine za vinarstvo, tradicijo in kakovost izrazili globoko zaskrbljenost nad odločitvijo o dovolitvi proizvodnje poceni rose vina, kar bo imelo hude posledice za gospodarstvo, varstvo okolja in zaposlovanje. Ta ukrep lahko povzroči zlasti neločevanje med tradicionalnimi rose vini in mešanimi vini ter vodi do nelojalne konkurence, ki lahko onemogoči – tudi kratkoročno – tradicionalno proizvodnjo rose vina.</PARA><PARA>Ali je Komisija glede na te pomisleke in morebitne usodne posledice take prenagljene odločitve pripravljena:</PARA><PARA>1. to odločitev, ki naj bi bila sprejeta konec aprila, preložiti;</PARA><PARA>2. na obširno posvetovanje s strokovnjaki na tem področju na osnovi poglobljene študije o morebitnih gospodarskih, socialnih in okoljskih posledicah odprave prepovedi mešanja vin, zlasti ker bo takšen ukrep povzročil nelojalno konkurenco med kmetovalci, ki proizvajajo rose vino po tradicionalnih enoloških postopkih, in tistimi, ki uporabljajo druge metode;</PARA><PARA>3. predlagati možnosti, ki bodo omogočale večjo konkurenčnost evropskega vinogradništva in vinarstva na evropskih trgih in trgih tretjih držav ter obenem ščitile tradicionalna rose vina pred nelojalno konkurenco?</PARA></CONTENT></QUEST>