<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0272">H-0272/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: junij 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0272">Zadeva: Gradnja jedrske elektrarne v kraju Akkuyu v Turčiji</OBJECT><CONTENT><PARA>Rusija in Turčija sta 12. maja 2010 v Ankari sklenili sporazum o izgradnji jedrskega reaktorja v kraju Akkuyu, podobni projekti pa so bili v preteklosti preloženi. Izvedba tega projekta predstavlja nevarnost za Turčijo in vse Sredozemlje, saj so seizmologi izrazili resne pomisleke glede izbrane lokacije reaktorja, ki je izpostavljena potresom. Poleg tega se bodo po pričakovanjih po Sredozemlju sistematsko prevažali jedrski odpadki.</PARA><PARA>Kakšno je mnenje Komisije o tem sporazumu? Kaj meni o dosedanjem spoštovanju načel Skupnosti na področju jedrske varnosti s strani Turčije pri pogajanjih o tem sporazumu? Ali Turčija ravna skladno z mednarodnimi sporazumi o osnovnih varnostnih zahtevah in s postopki EU za ravnanje z radioaktivnimi odpadki? Ali je pogodbenica Skupne konvencije o varnem ravnanju z izrabljenim jedrskim gorivom in o varnem ravnanju z radioaktivnimi odpadki? Katere ukrepe je Komisija sprejela, da bi Turčijo odvrnila od izvedbe tako nevarnega projekta?</PARA></CONTENT></QUEST>