<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0060">O-0060/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="96884">Philippe Juvin</PERSON>, <PERSON ID="96850">Damien Abad</PERSON>, <PERSON ID="28120">Simon Busuttil</PERSON>, <PERSON ID="96766">Ernst Strasser</PERSON> in <PERSON ID="28223">Andreas Schwab</PERSON>, v imenu skupine <GRPOL GRPOLID="2948">PPE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0060">Zadeva: Izvajanje evropske zakonodaje o varstvu zasebnosti in konkurenčnega prava v primeru Googla in na področju spletnega oglaševanja</OBJECT><CONTENT><PARA>V zadnjih mesecih so nacionalni organi za konkurenco v Italiji (avgusta 2009), Nemčiji (januarja 2010) in Franciji (februarja 2010) začeli preiskavo za preučitev, ali podjetje Google zlorablja svoj prevladujoč položaj na področju spletnega oglaševanja, potem ko je več družb v zvezi s tem vložilo pritožbe, na primer britanska Foundem, nemška Ciao in francoska ejustice.fr. Evropska komisija je nedavno najavila, da bo vložene pritožbe obravnavala, da pa zaenkrat še ne bo začela uradne preiskave. Izraženi so bili dvomi glede nevtralnosti rezultatov iskanja, ki jih predlaga omenjeni iskalnik, in njegovih tehnik oglaševanja.</PARA><PARA>Iskalnik Google ima s svojo močjo resnično svojevrstno aktivo, saj podrobno pozna spletne uporabnike in uporabo spleta. Zato podjetje Google razpolaga z izjemno veliko količino občutljivih in osebnih podatkov o uporabnikih spleta, kar zbuja zaskrbljenost številnih evropskih državljanov. Kritikam nemškega organa za zaščito podatkov glede zbiranja zasebnih omrežij Wifi in naslovov MAC v primeru storitve Google Street View se je pridružil tudi britanski urad informacijskega pooblaščenca. Ta postopek predstavlja resno nevarnost, če bi Google zbrane podatke o državljanih združil z naslovi MAC, ki jih zbirajo njegove službe po spletu, in s tem določil marketinški profil uporabnikov spleta.</PARA><PARA>Zato Evropski parlament poziva Komisijo, da odgovori na naslednja vprašanja:</PARA><PARA>1. Glede na to, da so v treh državah članicah nacionalni organi za konkurenco sprožili preiskavo, ali Komisija ni mnenja, da bi bilo treba začeti uradno preiskavo na evropski ravni o morebitnem zlorabljanju prevladujočega položaja na področju trga spletnega oglaševanja?</PARA><PARA>2. Kakšno je stališče Komisije glede tega, da bi v sklopu posodobitve Direktive 95/46/ES<FNREF FNIDREF="FN1"/> podatke o internetnih uporabnikih priznali kot osebne podatke?</PARA><PARA>3. Ali Komisija meni, da bi bilo treba na evropski ravni zakonsko urediti vprašanja glede  teritorialnosti, da bi se odzvali na izražene dvome glede varovanja zasebnosti pri spletnem  oglaševanju?</PARA><FN FNID="FN1">  UL L 281, 23.11.1995, str. 31.</FN></CONTENT></QUEST>