<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000046">O-000046/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96674">Anna Maria Corazza Bildt</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="1913">Evelyne Gebhardt</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000046">Zadeva: Kaj je "lokalno pridelana" hrana?</OBJECT><CONTENT><PARA>Potrošniki se danes vse bolj zanimajo za kupovanje proizvodov z oznakami „lokalno pridelan“, „pridelan v okolici“, „iz neposredne okolice“ ali z drugimi tovrstnimi oznakami. Ker pa ni opredelitve ali skupnega dogovora o tem, kaj naj bi oznaka „lokalno“ pomenila, splošna uporaba takih oznak v živilskem sektorju ustvarja zmedo v EU in lahko zavaja potrošnike.</PARA><PARA>Nujno je treba pojasniti in ustrezno razložiti, kaj pomeni oznaka „lokalno pridelan“ ter s tem zagotoviti preglednost in preprečiti zavajanje potrošnikov. Zato Komisiji zastavljamo naslednja vprašanja: Ali se ta koncept nanaša na razdaljo med mestom pridelave in prodaje? Ali to pomeni, da sta pridelava in prodaja proizvoda v istem okolišu oziroma v isti regiji ali državi? Ali se lahko v nekaterih primerih oznaka „lokalno pridelan“ nanaša na čezmejno nakupovanje znotraj EU? Dejansko je lahko nakupovanje čez mejo včasih bližje ali okolju bolj prijazno kot nakupovanje v isti državi. Ali gre zgolj za razdaljo ali tudi za način pridelave, na primer obrtna ali industrijska proizvodnja oziroma ali gre za malo ali veliko podjetje? Ali bi morale biti lokalno pridelane vse sestavine ali le glavna?</PARA><PARA>Ali namerava Komisija na podlagi tega preučiti razmere v različnih državah članicah? Ali bo pripravila smernice za opredelitev in merila za označevanje „lokalno pridelanih“ proizvodov, da se bodo lahko potrošniki neodvisno in ozaveščeno odločali na podlagi točnih in pravilnih informacij? Kako namerava Komisija v prihodnje poskrbeti, da koncept „lokalno pridelan“ ne bo povzročil „živilskega nacionalizma“ ali bil v nasprotju z načeli notranjega trga?</PARA></CONTENT></QUEST>