<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0027">O-0027/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="33570">Sharon Bowles</PERSON>, v imenu <COMMITTEE COMMID="2862">Odbora za ekonomske in monetarne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0027">Zadeva: Uresničevanje enotnega območja plačil v eurih (območja SEPA)</OBJECT><CONTENT><PARA>SEPA je začela uradno delovati januarja 2008, ko je bil vzpostavljen sistem bančnih nakazil območja SEPA. Od novembra 2009 je na voljo tudi sistem za neposredno obremenitev SEPA. SEPA pomeni, da se v tem območju odpravlja razlikovanje med čezmejnimi in nacionalnimi plačili, kar pomeni tudi, da prejšnje nacionalne plačilne instrumente ne bi smeli vzporedno ponujati za nedoločen čas. Vendar je datum, prvotno predviden za prehod kritične mase za sistem bančnih nakazil, sistem za neposredno bremenitev in plačila s kartico do konca leta 2010, postal nerealističen. Uporaba standardov SEPA je še vedno slaba in predvsem omejena na čezmejna plačila. Kandidat za komisarja za notranji trg in storitve je v svojih pisnih odgovorih na vprašalnik Parlamenta izjavil, da je kolegiju nameraval predlagati sprejetje zakonodajne pobude, ki bi določila enega ali več rokov za prehod na produkte SEPA za neposredno obremenitev in bančna nakazila, in pobudo za boljše upravljanje. Poleg tega še niso bila dokončno rešena vprašanja o uporabi večstranskih pristojbin za izmenjavo (MIF), kar zadeva neposredne obremenitve v območju SEPA in plačila s kartico. Svet ECOFIN je v svojih sklepih z dne 2. decembra 2009 navedel, da Svet "spodbuja banke in plačilne institucije, naj razvijejo in dejavno tržijo produkte in storitve v okviru sheme direktnih obremenitev SEPA, s katerimi bi zadovoljili potrebe potrošnikov, pri tem pa slednjim ponudili ravni cen, storitev, poroštev in jamstev, ki so vsaj primerljive z dejanskimi, ter tako olajšali prehod s sedanjih nacionalnih produktov direktne obremenitve na nove produkte shem direktnih obremenitev SEPA".</PARA><PARA>Ali lahko glede na to Komisija pojasni:</PARA><PARA><LIST TYPE="UL"><ITEM>kdaj namerava objaviti jasen in pravno zavezujoč končni datum prehoda na instrumente SEPA, kateri datum bi to bil in kako ga je mogoče uveljaviti;</ITEM><ITEM>kako namerava dokončno vzpostaviti pravno varnost v zvezi z uporabo večstranskih pristojbin za izmenjavo tako za neposredne bremenitve v okviru SEPA kot tudi za plačila s kartico;</ITEM><ITEM>ker se zdi, da ima industrija težave pri iskanju rešitev na tem področju, kako namerava Komisija spodbujati industrijo pri pripravi ustreznih rešitev v skladu s konkurenčnim pravom;</ITEM><ITEM>kako namerava odgovoriti na zahtevo Sveta, da je treba najpozneje do sredine leta 2010 vzpostaviti strukturo za upravljanje in nadzor SEPA, in kako bo Parlament vključen v tej strukturi;</ITEM><ITEM>kaj namerava Komisija storiti za to, da bi Evropski svet za plačila prisilila k obravnavi zahtev končnih uporabnikov plačilnih storitev?</ITEM></LIST></PARA></CONTENT></QUEST>