<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000242">O-000242/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON>, <PERSON ID="96735">Patrick Le Hyaric</PERSON>, <PERSON ID="109649">Mikael Gustafsson</PERSON>, <PERSON ID="28406">Miguel Portas</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000242">Zadeva: Ukrepi EU v korist Romov</OBJECT><CONTENT><PARA>Okvir EU za nacionalne romske strategije je bil predstavljen aprila 2011, maja ga je Svet v svojih sklepih pozdravil, Evropski svet pa ga je potrdil 24. junija. Države članice morajo vzporedno s cilji EU 2020 oblikovati strategije za vključitev Romov ter jih do konca leta 2011 predložiti Komisiji. Čeprav je okvir EU za nacionalne romske strategije med dokumenti, ki jih je Komisija pripravila za izboljšanje socialno-ekonomske vključenosti 10–12 milijonov evropskih Romov, najnaprednejši, v njem ni protidiskriminacijskih ciljev in ukrepov za boj proti sovraštvu do Romov, ki so danes bolj potrebni kot kdajkoli prej. Priča smo nenehnemu porastu nestrpnosti (sovraštva proti Romom) in naraščanju fizičnega nasilja nad Romi, kar se v zadnjem času dogaja v številnih državah članicah EU. Pogosto so storilci v rasističnih napadih, usmerjenih proti Romom in romskim soseskam, rasistične skupine, nogometni huligani, neonacisti in skrajnodesničarske skupine.</PARA><PARA>Katere ukrepe bo Komisija sprejela, da bi zaščitila pravice in svoboščine Romov kot evropskih državljanov? Katere ukrepe je sprejela, da bi vlade pripravila do tega, da ustrezno ukrepajo proti vsaki obliki nasilja nad Romi in zagotovijo spoštovanje pravne države tudi takrat, ko so žrtve Romi? Kako si Komisija prizadeva olajšati postopek priprave nacionalnih romskih strategij v državah članicah EU? Kolikšno vrednost pripisuje Komisija mnenju Romov, ko obravnava politike, ki se nanašajo nanje, saj opažamo, da sta udeležba in zastopanost Romov na srečanjih platforme EU nezadostna? Kakšni ukrepi so bili sprejeti za odpravo primerov protiromske politike, kot so ponavljajoči se izgoni Romov? Kakšne ukrepe v zvezi s pravicami Romov bo Komisija sprejela do julija 2014? </PARA></CONTENT></QUEST>