<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000053">O-000053/2012</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON>, <PERSON ID="96662">Franziska Katharina Brantner</PERSON>, <PERSON ID="96737">Nicole Kiil-Nielsen</PERSON>, <PERSON ID="96730">Sven Giegold</PERSON>, <PERSON ID="96648">Philippe Lamberts</PERSON>, <PERSON ID="96711">Pascal Canfin</PERSON>, <PERSON ID="97017">Ulrike Lunacek</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000053">Zadeva: Poziv k uravnoteženi zastopanosti spolov v izvršilnem odboru ECB</OBJECT><CONTENT><PARA>Po vsej Evropski uniji ženske še vedno močno zaostajajo za moškimi po zastopanosti na odgovornih položajih na vseh področjih, zlasti v politiki in poslovnem svetu, pa tudi drugod.</PARA><PARA>Evropski politiki in organizacije za pravice žensk nenehno poudarjajo pomen uravnotežene zastopanosti moških in žensk na vplivnih položajih, tako v zasebnem kot v javnem sektorju. Vsi vemo, da raznolika sestava odborov in vlad zagotavlja večjo usposobljenost in širšo perspektivo. Zaposlovanje izključno moških ali žensk pomeni ožjo izbiro in tveganje, da bi utegnili biti spregledani potencialno izjemni kandidati. Poleg tega argument, da ni dovolj kvalificiranih kandidatk, danes preprosto ni več verodostojen.</PARA><PARA>Premajhna zastopanost žensk na vseh ravneh odločanja v gospodarstvu je zelo zaskrbljujoč problem. Več držav članic EU je po uspešnem zgledu Norveške iz leta 2005 sprejelo zakonodajne ukrepe za povečanje zastopanosti žensk v upravnih odborih.</PARA><PARA>Kljub temu pa države članice EU z imenovanjem v nekatere od najpomembnejših in najvplivnejših organov v institucijah EU ustvarjajo grozljivo monoton nabor kandidatov. Eden od očitnih primerov je Evropska centralna banka: v njenem izvršilnem odboru ni ene same ženske – niti v svetu niti v razširjenem svetu.</PARA><PARA>Tukaj ne gre za sposobnost sedanjih kandidatov, ampak za vprašanje, ali morda obstaja sistemska napaka v postopku, če so rezultati pri imenovanju kandidatk nenehno slabi.</PARA><PARA>Kako si bo Svet prizadeval za bolj uravnoteženo zastopanost spolov v svetu ECB, njenem izvršilnem odboru in razširjenem svetu?</PARA><PARA>Ali bo Svet na primer razmislil o sprejetju modela, po katerem bi vsaka država članica v izvršilni odbor ECB imenovala po dva kandidata, moškega in žensko?</PARA></CONTENT></QUEST>